Suvestinė redakcija nuo 2010-09-24

Įsakymas paskelbtas: Žin. 2005, Nr. 7-212, i. k. 1052330ISAK0003D-26

LIETUVOS RESPUBLIKOS ŽEMĖS ŪKIO MINISTRAS

Į S A K Y M A S

DĖL GAIRIŲ PAREIŠKĖJAMS, 2005 METAIS TEIKIANTIEMS PROJEKTUS PARAMAI GAUTI PAGAL LIETUVOS 2004-2006 METŲ BENDROJO PROGRAMAVIMO DOKUMENTO (BPD) KAIMO PLĖTROS IR ŽUVININKYSTĖS PRIORITETO PRIEMONĘ „JAUNŲJŲ ŪKININKŲ ĮSIKŪRIMAS“ PATVIRTINIMO

2005 m. sausio 14 d. Nr. 3D-26

Vilnius

Vadovaudamasi Europos Sąjungos struktūrinių fondų lėšų administravimo Lietuvoje taisyklių, patvirtintų Lietuvos Respublikos Vyriausybės 2001 m. gegužės 31 d. nutarimu Nr. 649 (Žin., 2001, Nr. 48-1676; 2003, Nr. 88-3999), 9.8 punktu, Lietuvos 2004-2006 m. bendrojo programavimo dokumento (BPD) priemonių ir projektų, finansuojamų įgyvendinant šias priemones, administravimo ir finansavimo taisyklių, patvirtintų Lietuvos Respublikos finansų ministro 2004 m. sausio 28 d. įsakymu Nr. 1K-033 (Žin., 2004, Nr. 19-599, Nr. 93-3421), 13 punktu ir tęsdama pradėtą Lietuvos 2004-2006 metų bendrojo programavimo dokumento, patvirtinto Lietuvos Respublikos Vyriausybės 2004 m. rugpjūčio 2 d. nutarimu Nr. 935 (Žin., 2004, Nr. 123-4486), Kaimo plėtros ir žuvininkystės prioriteto kaimo plėtros priemonių, finansuojamų iš Europos žemės ūkio orientavimo ir garantijų fondo Orientavimo skyriaus, įgyvendinimą,

tvirtinu Gaires pareiškėjams, 2005 metais teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę „Jaunųjų ūkininkų įsikūrimas“ (pridedama).

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

SUDERINTA

Lietuvos Respublikos finansų ministerijos

2005-01-13 raštu Nr. ((4.18-04)-5K-0433803)-6K-0500488

PATVIRTINTA

Lietuvos Respublikos žemės

ūkio ministro 2005 m. sausio

14 d. įsakymu Nr. 3D-26

GAIRĖS PAREIŠKĖJAMS, 2005 METAIS TEIKIANTIEMS PROJEKTUS PARAMAI GAUTI PAGAL LIETUVOS 2004-2006 METŲ BENDROJO PROGRAMAVIMO DOKUMENTO (BPD) KAIMO PLĖTROS IR ŽUVININKYSTĖS PRIORITETO PRIEMONĘ „JAUNŲJŲ ŪKININKŲ ĮSIKŪRIMAS“

I. BENDROSIOS NUOSTATOS

1. Lietuva, tapusi pilnateise Europos Sąjungos (toliau – ES) nare, prisijungė prie ES struktūrinės politikos įgyvendinimo. Jos tikslas – finansinėmis priemonėmis mažinti ES valstybių narių ekonominius ir socialinius skirtumus bei pagerinti atsilikusių Europos regionų konkurencingumą. Pagrindinis šios politikos įgyvendinimo instrumentas yra ES struktūrinių fondų lėšos, kurios skirstomos vadovaujantis programų finansavimo nuostatomis. Lietuva 2004-2006 metais finansinę paramą gaus iš keturių ES struktūrinių fondų.

2. ES struktūrinių fondų lėšų efektyviam naudojimui buvo parengtas ir suderintas su Europos Komisija Lietuvos 2004-2006 m. bendrojo programavimo dokumentas (toliau – BPD). Europos Komisija 2004 m. birželio 18 d. oficialiai patvirtino BPD. BPD – strateginis dokumentas, kuriame išdėstyta ES struktūrinių fondų ir valstybės narės veiksmų tikslai, plėtros strategija, nurodyti ES struktūrinių fondų ir kitų finansavimo šaltinių įnašai. BPD pateikta strategija suskirstyta į prioritetus ir įgyvendinama pagal vieną ar kelias priemones. BPD priedas – BPD patvirtintų valstybės narės plėtros strategijos ir prioritetų įgyvendinimo dokumentas; jame pateikta išsami informacija apie BPD priemones, kaip nurodyta Pagrindinio reglamento 18 straipsnio 3 dalyje1 1999 m. birželio 21 d. Tarybos reglamentas (EB) Nr. 1260/ 1999, nustatantis bendrąsias nuostatas dėl struktūrinių fondų (su paskutiniais pakeitimais, padarytais 2003 m. gegužės 26 d. Tarybos reglamentu (EB) Nr. 1105/2003). . BPD priedas gali būti keičiamas pritarus Priežiūros komitetui Lietuvos 2004-2006 metų bendrojo programavimo dokumento įgyvendinimo priežiūrai atlikti.

3. BPD yra numatyti 5 prioritetai: „Socialinės ir ekonominės infrastruktūros plėtra“, „Žmogiškųjų išteklių plėtra“, „Gamybos sektoriaus plėtra“, „Kaimo plėtra ir žuvininkystė“, „Techninė parama“. Kaimo plėtros ir žuvininkystės prioritete numatytos 7 kaimo plėtros priemonės bus remiamos iš Europos žemės ūkio orientavimo ir garantijų fondo Orientavimo skyriaus. Iš šio skyriaus kaimo plėtros priemonėms 2004-2006 metais numatyta skirti 424,34 mln. Lt, o bendrojo finansavimo iš Lietuvos biudžeto – 179,26 mln. Lt.

4. Šis dokumentas (toliau – Gairės) skirtas pareiškėjams, 2005 metais teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę „Jaunųjų ūkininkų įsikūrimas“.

5. Gairės parengtos vadovaujantis 1999 m. gegužės 17 d. Tarybos reglamentu (EB) Nr. 1257/1999 dėl Europos žemės ūkio ir orientavimo ir garantijų fondo (EŽŪOGF) paramos kaimo plėtrai, iš dalies pakeičiančiu ir panaikinančiu tam tikrus reglamentus (su paskutiniais pakeitimais, padarytais 2004 m. kovo 22 d. Tarybos reglamentu (EB) Nr. 583/2004), 2004 m. balandžio 29 d. Komisijos reglamentu (EB) Nr. 817/2004, nustatančiu išsamias Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai taikymo taisykles, Pagrindiniu reglamentu, 2000 m. liepos 28 d. Komisijos reglamentu (EB) Nr. 1685/2000, nustatančiu išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo (su paskutiniais pakeitimais, padarytais 2004 m. kovo 10 d. Komisijos reglamentu (EB) Nr. 448/2004.

6. Už BPD rengimą bei įgyvendinimo priežiūrą, visų ES struktūrinių fondų mokėjimo funkcijas atsakinga Lietuvos Respublikos finansų ministerija (toliau – Finansų ministerija), adresas: J. Tumo-Vaižganto g. 8A /2, LT-01512 Vilnius, Lietuvos Respublika.

7. Už BPD Kaimo plėtros ir žuvininkystės prioriteto kaimo plėtros priemonių įgyvendinimą ir priežiūrą, už priskirtų BPD priemonių ES struktūrinių fondų ir bendrojo finansavimo lėšų planavimą atsakinga Lietuvos Respublikos žemės ūkio ministerija (toliau – Žemės ūkio ministerija), adresas: Gedimino pr. 19, LT-01103 Vilnius, Lietuvos Respublika.

8. Už BPD Kaimo plėtros ir žuvininkystės prioriteto priemonių projektų administravimą ir įgyvendinimo priežiūrą atsakinga Nacionalinė mokėjimo agentūra prie Žemės ūkio ministerijos (toliau – Agentūra), adresas: Blindžių g. 17, LT-08111 Vilnius, Lietuvos Respublika.

9. Gairės galioja pareiškėjams, pateikusiems projektus 2005 metais paramai pagal priemonę „Jaunųjų ūkininkų įsikūrimas“ gauti, ir visoms ES struktūrinių fondų paramą administruojančioms institucijoms. Pareiškėjams, pateikusiems projektus 2004 metais paramai pagal priemonę „Jaunųjų ūkininkų įsikūrimas“ gauti, galioja Gairės pareiškėjams, teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę „Jaunųjų ūkininkų įsikūrimas“, patvirtintos Lietuvos Respublikos žemės ūkio ministro 2004 m. liepos 16 d. įsakymu Nr. 3D-442 (Žin., 2004, Nr. 121-4454, Nr. 151-5513).

II. VARTOJAMOS SĄVOKOS

10. Šiose Gairėse vartojamos sąvokos:

Pareiškėjas – asmuo, teikiantis paraišką gauti ES struktūrinių fondų paramą.

Paraiška – nustatytos formos dokumentas, kurį turi užpildyti ir pateikti pareiškėjas, siekiantis gauti paramą projektui įgyvendinti. Paraiškos forma susideda iš dviejų dalių – bendrosios ir specialiosios. Bendroji paraiškos formos dalis yra parengta Finansų ministerijos, o specialioji – Žemės ūkio ministerijos.

Patikra vietoje – Agentūros Kontrolės departamento darbuotojų atliekamas fizinis ir administracinis pareiškėjo paraiškoje ar mokėjimo prašyme pateiktų duomenų ir dokumentų patikrinimas projekto įgyvendinimo vietoje.

Projektas – dokumentas, pagrindžiantis numatomų rezultatų tikslingumą, finansiškai (ekonomiškai) ir techniškai įrodantis rezultatams pasiekti pasirinkto būdo efektyvumą, taip pat reikiamus išteklius, pasirinkto būdo taikymo pradžios ir rezultatų pasiekimo laiką, detalų pasirinkto būdo taikymo planą.

Projekto įgyvendinimo laikotarpis – tai laikotarpis nuo projekto išlaidų darymo pradžios iki paskutinio mokėjimo prašymo pateikimo Agentūrai.

Parama – ES struktūrinių fondų ir bendrojo finansavimo lėšos, skirtos projektams finansuoti. Parama apima visas galimas finansavimo formas (subsidiją, dotaciją ir kitas).

Projekto vykdytojas – asmuo, pateikęs projekto paraišką, gaunantis ar gavęs ES struktūrinių fondų ir bendrojo finansavimo lėšų.

Tinkamos kompensuoti išlaidos – projekto įgyvendinimo metu faktiškai patirtos išlaidos, atitinkančios šiose Gairėse bei paramos sutartyje nurodytas sąlygas.

Paramos sutartis – paramos projektams, įgyvendinamiems pagal BPD priemones, skyrimo sutartis. Šia sutartimi nustatoma skiriamos paramos suma, paramos suteikimo sąlygos, mokėjimo tvarka, šalių teisės ir pareigos, kt.

Paraiškos byla – tai byla, pareiškėjo pateikta Agentūros darbuotojui, atsakingam už paraiškų priėmimą ir registravimą. Šios bylos originale saugoma: paraiškos bendroji (A) ir specialioji (B) dalys, veiklos planas/verslo planas/projekto aprašymas, kiti priedai, nurodyti paraiškoje ir pareiškėjo pateikti, visi su paraiškos pateikimu ir vertinimu susiję duomenys ir dokumentai bei kita svarbi informacija, reikalinga paraiškai įvertinti, administruoti ir auditui atlikti. Ši byla yra nuolat papildoma, atsižvelgiant į projekto vertinimo bei įgyvendinimo eigą ir projekto vykdytojo siunčiamas ataskaitas.

Statybinės medžiagos – naujos prekės (įskaitant vienkartinio naudojimo įrankius, būtinus atlikti projekte numatytiems statybos/rekonstrukcijos darbams), kurios gali būti panaudotos statybos, kai ji yra sudedamoji projekto dalis, reikmėms, medžiagų įsigijimas pagrįstas projekto vykdytojo išlaidų deklaracijomis, jas įrodančių dokumentų originalais arba (jei tai neįmanoma) oficialiai patvirtintomis kopijomis, kurių data ne ankstesnė nei paraiškos užregistravimo Agentūroje data ir kurios yra sertifikuotos; įvykdžius projektą, įgyvendinta investicija taps projekto vykdytojo nuosavybe.

Statybos ir rekonstrukcijos darbai – įvairūs veiksmai, atliekami statant statinį, bei veiksmai, kurių tikslas – iš esmės pertvarkyti esamą statinį, pagerinti jo kokybę ir kurie yra glaudžiai susiję su projekto tikslais, kai jie yra sudedamoji projekto dalis ir yra pagrįsti projekto vykdytojo išlaidų deklaracijomis, jas įrodančių dokumentų originalais arba (jei tai neįmanoma) oficialiai patvirtintomis kopijomis, kurių data ne ankstesnė nei paraiškos užregistravimo Agentūroje data; įvykdžius projektą, įgyvendinta investicija taps projekto vykdytojo nuosavybe.

Įrenginiai ir mechanizmai – nauji įrenginiai ir mechanizmai (įskaitant programinę įrangą, mašinas, prietaisus, įtaisus energijai, medžiagoms gaminti ir informacijai priimti, perduoti ar keisti), kai jie yra sudedamoji projekto dalis, atitinkantys BPD priemonių specifinius reikalavimus, jų įsigijimas pagrįstas projekto vykdytojo išlaidų deklaracijomis, jas įrodančių dokumentų originalais arba (jei tai neįmanoma) oficialiai patvirtintomis kopijomis, kurių data ne ankstesnė nei paraiškos užregistravimo Agentūroje data; atitinka ES teisės aktais nustatytus saugos reikalavimus; jų instaliavimo ir montavimo išlaidos neviršija išlaidų, pagrįstų projekto vykdytojo ir rangovo sutartimis; įvykdžius projektą, įgyvendinta investicija taps projekto vykdytojo nuosavybe.

Bendrosios išlaidos – atlyginimas architektams, inžinieriams ir konsultantams, konsultuojantiems techniniais, technologiniais, ekonominiais ir organizaciniais projekto įgyvendinimo klausimais, kai tokios paslaugos nėra tęstinė ar periodinė veikla, susijusi su įmonės įprastine veikla ir išlaidomis, taip pat statinio projekto (įskaitant ekspertizę) parengimo išlaidos, projekto techninio tyrimo, patentų ir licencijų įsigijimo išlaidos, jei jos yra sudedamoji projekto dalis, yra pagrįstos projekto vykdytojo išlaidų deklaracijomis, jas įrodančių dokumentų originalais arba (jei tai neįmanoma) oficialiai patvirtintomis kopijomis, ir kurios yra patirtos ne anksčiau nei 2004 m. sausio 1 d., bei statomo/rekonstruojamo nekilnojamojo turto draudimo projekto įgyvendinimo laikotarpiui Agentūros naudai išlaidos.

Aplinkosaugos, veterinarijos, higienos, sanitarijos, maisto kokybės, gyvūnų gerovės standartai ir reikalavimai – ES ir Lietuvos Respublikos teisės aktais nustatyti aplinkosaugos, veterinarijos, higienos, sanitarijos, maisto kokybės, gyvūnų gerovės standartai ir reikalavimai, kuriuos privalo atitikti ūkininko ūkis/įmonė/kitas ūkio subjektas, pretenduojantis gauti paramą projekte numatytoms investicijoms įgyvendinti.

Užsakomoji patikra vietoje – Agentūros Kontrolės departamento darbuotojų atliekama paraiškos ar mokėjimo prašymo duomenų patikra vietoje pagal Agentūros struktūrinių padalinių pateiktą paklausimą arba Agentūros direktoriaus pavedimu.

Punkto pakeitimai:

Nr. 3D-161, 2005-03-24, Žin., 2005, Nr. 42-1344 (2005-03-31), i. k. 1052330ISAK003D-161

11. Kitos šiose Gairėse vartojamos sąvokos suprantamos taip, kaip jas apibrėžia Lietuvos Respublikos žemės ūkio ir kaimo plėtros įstatymas (Žin., 2002, Nr. 72-3009) ir Lietuvos Respublikos žemės ūkio ir kaimo verslo registro nuostatai, patvirtinti Lietuvos Respublikos Vyriausybės 2002 m. rugpjūčio 27 d. nutarimu Nr. 1351 (Žin., 2002 Nr. 84-3645).

III. BPD STRATEGIJA IR TIKSLAI

12. ES struktūrinių fondų pagalba Lietuvai teikiama vadovaujantis BPD nuostatomis. Pagrindinis 2004-2006 m. BPD tikslas yra: sustiprinti nacionalinio ūkio ilgalaikio konkurencingumo plėtotės prielaidas, paspartinti perėjimą prie žinių ekonomikos, kuriai būdingas didėjantis bendras vidaus produktas ir aukštas gyventojų užimtumo rodiklis, stiprinti žinių ekonomikos plėtrą, kuri lemia aukštesnį pragyvenimo lygį bei didina visų Lietuvos gyventojų gerovę. Keliami šie tikslai, bendri visoms BPD priemonėms:

12.1. plėtoti ir modernizuoti šalies infrastruktūrą skatinant ekonominį augimą bei sudaryti geresnes sąlygas laisvam asmenų, prekių, paslaugų bei kapitalo judėjimui;

12.2. užtikrinti visuotinius darnios plėtros principus;

12.3. gerinti darbo jėgos gebėjimus prisitaikyti prie rinkos pokyčių. Suteikti žinių ir kvalifikaciją, kuri atitiktų rinkos poreikius, ypač orientuojantis į bedarbius ir jaunimą;

12.4. didinti ekonomikos dalyvių konkurencingumą, sukuriant būtinas verslo plėtros sąlygas bei tinkamą aplinką, skatinti investicinio klimato gerėjimą tiek veikiančiam, tiek besikuriančiam verslui;

12.5. užtikrinti pradėto ekonominio persitvarkymo tęstinumą.

IV. ES ŽEMĖS ŪKIO ORIENTAVIMO IR GARANTIJŲ FONDO TIKSLAI IR FINANSAVIMO SRITYS

13. Parama Kaimo plėtros ir žuvininkystės prioriteto priemonėms įgyvendinti teikiama iš Europos žemės ūkio orientavimo ir garantijų fondo (toliau – EŽŪOGF), kuris yra vienas iš keturių ES struktūrinių fondų. EŽŪOGF susideda iš dviejų skyrių: Orientavimo ir Garantijų. Iš šio fondo finansuojamos priemonės bus remiamos iš Orientavimo skyriaus ir bus tarsi veikusios Specialiosios žemės ūkio ir kaimo plėtros paramos programos (toliau – SAPARD) tęsinys. Kaip numatyta 1999 m. gegužės 17 d. Tarybos reglamente (EB) Nr. 1257/1999, EŽŪOGF prisideda prie paramos subalansuotai kaimo plėtrai, susijusiai su ūkininkavimo veiklos rūšimis ir jų pertvarka. Šio reglamento 2 straipsnis nustato, kam gali būti skirta EŽŪOGF parama.

14. Minėtojo reglamento 8 straipsnis nustato pagrindinius BPD priemonės „Jaunųjų ūkininkų įsikūrimas“ įgyvendinimo tikslus.

V. PRIEMONĖS TIKSLAI IR UŽDAVINIAI

15. Priemonės „Jaunųjų ūkininkų įsikūrimas“ bendrasis tikslas – skatinti jaunuosius ūkininkus užsiimti žemės ūkio veikla, padėti modernizuoti žemės ūkio ir kaimo valdas (toliau – valda) ir stabilizuoti demografinę situaciją kaimo vietovėse.

16. Konkretūs uždaviniai, kurių siekiama įgyvendinant šią priemonę, yra:

16.1. skatinti jaunųjų ūkininkų skaičiaus didėjimą;

16.2. teikti įsikūrimo paramą jauniesiems ūkininkams kaip pagrindą tolesnei ūkio plėtrai;

16.3. panaudoti jaunųjų ūkininkų pranašumus, prisitaikant prie pasikeitusių moderniųjų technologijų ir naujos verslo aplinkos;

16.4. suteikti galimybę jauniesiems ūkininkams užsitikrinti pakankamas pajamas ir tinkamą gyvenimo lygį sau, šeimos nariams ir kitiems ūkiuose dirbantiems asmenims.

VI. LĖŠOS PRIEMONEI ĮGYVENDINTI BEI PARAMOS DYDIS

17. Lėšos priemonei įgyvendinti skiriamos iš EŽŪOGF Orientavimo skyriaus ir bendrojo finansavimo lėšų, numatytų valstybės biudžete.

18. Iš viso šiai priemonei numatyta skirti 56,397 mln. Lt. (penkiasdešimt šeši milijonai trys šimtai devyniasdešimt septyni tūkstančiai litų). Visos numatytos išlaidos turi būti faktiškai patirtos iki 2008 m. gruodžio 31 d.2 Tam, kad paramos lėšos projekto vykdytojui būtų išmokėtos iki 2008 m. gruodžio 31 d., projekto vykdytojui rekomenduojama suplanuoti projekto veiklas taip, kad jis galėtų pateikti Agentūrai paskutinį mokėjimo prašymą ne vėliau, kaip likus 3 mėn. iki 2008 m. gruodžio 31 d.

19. Parama yra vienkartinė įsikūrimo išmoka. Paramos dydis projektui priklauso nuo valdomos žemės ūkio paskirties žemės ploto, t. y. už 1 ha žemės ūkio paskirties3 Žemės ūkio naudmenos. žemės galima gauti 3 452,80 Lt (trys tūkstančiai keturi šimtai penkiasdešimt du litai aštuoniasdešimt centų), tačiau maksimali paramos suma vienam ūkiui negali viršyti 86 320 Lt (aštuoniasdešimt šešių tūkstančių trijų šimtų dvidešimties litų), kaip nustatyta 1999 m. gegužės 17 d. Tarybos reglamento (EB) 1257/1999 8 straipsnio 2 dalyje.

20. Jeigu pareiškėjas ketina paramą, gautą pagal šią priemonę, naudoti kaip privatų indėlį investicijų projektuose pagal BPD priemonę „Investicijos į žemės ūkio valdas“ ir priemonės „Kaimo vietovių pritaikymo ir plėtros skatinimas“ veiklos sritį „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ sektorių „Netradicinių žemės ūkio produktų gamyba“, jis turi vadovautis ir nuostatomis, kurios bus išdėstytos Gairėse pareiškėjams, 2005 metais teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę „Investicijos į žemės ūkio valdas“ bei Gairėse pareiškėjams, 2005 metais teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonės „Kaimo vietovių pritaikymo ir veiklos skatinimas“ veiklos sritis „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ bei „Kaimo turizmo ir amatų skatinimas“.

VII. GALIMI PAREIŠKĖJAI

21. Jaunieji ūkininkai – asmenys iki 40 metų, kuriantys valdą arba ūkininko ūkį ir valdą pirmą kartą Lietuvos Respublikos įstatymų nustatyta tvarka. Valda turi būti įregistruota Lietuvos Respublikos žemės ūkio ir kaimo verslo registre.

VIII. NETINKAMI PAREIŠKĖJAI

22. Pareiškėjui parama negali būti suteikiama, jei:

22.1. jam yra iškelta byla dėl bankroto, jis likviduojamas arba yra bet kokioje panašioje situacijoje, numatytoje Lietuvos Respublikos įstatymuose ar kituose teisės aktuose;

22.2. yra nesumokėjęs socialinio draudimo įmokų nustatytų Lietuvos Respublikos teisės aktais;

22.3. yra neįvykdęs mokestinių įsipareigojimų pagal Lietuvos Respublikos teisės aktus;

22.4. paraiškoje arba jos prieduose Agentūrai pateikė žinomai neteisingą informaciją;

22.5. pažeidė kitą sutartį dėl paramos skyrimo iš ES arba Lietuvos Respublikos biudžeto lėšų;

22.6. bandė gauti konfidencialią informaciją, paveikti vertinimą ar atranką atliekančią instituciją arba Projektų atrankos komitetą dabartinio ar ankstesnio konkurso metu.

IX. PROJEKTO TINKAMUMO KRITERIJAI4 Bendrieji projektų atrankos kriterijai, pagal kuriuos yra įgyvendinamas BPD, yra pateikti BPD priede.

23. Projekto tinkamumo kriterijai yra šie:

23.1. paraiška turi būti pateikta subjekto, įvardyto galimu pareiškėju šių Gairių VII skyriuje;

23.2. projektas turi atitikti šių Gairių V skyriuje numatytus tikslus ir uždavinius;

23.3. pareiškėjo gyvenamoji vieta ir projekto įgyvendinimo vieta yra kaimo vietovėje5 Kaimo gyvenamosioms vietovėms priskiriami miesteliai ir kaimai, kaip apibrėžta Lietuvos Respublikos teritorijos administracinių vienetų ir jų ribų įstatyme (Žin., 1994, Nr. 60-1183). ;

23.4. paraiškos pateikimo metu pareiškėjas yra jaunesnis nei 40 metų ūkininkas ir pats imasi valdos vadovo vaidmens;

23.5. naujai įkurtas ūkininko ūkis ir valda/valda yra įregistruoti6 Valda turi būti registruota Lietuvos Respublikos žemės ūkio ir kaimo verslo registre, ūkininko ūkis – Ūkininkų ūkių registre. ne anksčiau kaip per dvylika pastarųjų mėnesių iki paraiškos paramai gauti pateikimo7 Tuo atveju, kai ūkininko ūkio ir valdų registracijų datos skiriasi, dvylika mėnesių skaičiuojama nuo pirmosios ūkio ar valdos įregistravimo datos. ir iki tol nebuvo registruoti registre pareiškėjo, jo sutuoktinio vardu arba jų padalytas;

23.6. ūkininkas įsipareigoja, kad ūkis priklausomai nuo jo veiklos pobūdžio atitiks higienos, aplinkosaugos ir gyvūnų gerovės reikalavimus8 Lietuvos Respublikos gyvūnų globos, laikymo ir naudojimo įstatymas (Žin., 1997, Nr. 108-2728); Lietuvos Respublikos augalų apsaugos įstatymas (Žin., 1995, Nr. 90-2013; 2003, Nr. 102-4583); Specialiosios žemės ir miško naudojimo sąlygos, patvirtintos Lietuvos Respublikos Vyriausybės 1992 m. gegužės 12 d. nutarimu Nr. 343 (Žin., 1992, Nr. 22-652; 1996, Nr. 2-43); Lietuvos Respublikos pašarų įstatymas (Žin., 2000, Nr. 34-952; 2004, Nr. 73-2541); Lietuvos Respublikos valstybinės maisto ir veterinarijos tarnybos direktoriaus 2002 m. gegužės 16 d. įsakymas Nr. 223 „Dėl Ūkinės paskirties gyvūnų gerovės reikalavimų patvirtinimo“ (Žin., 2002, Nr. 51-1974); Lietuvos Respublikos valstybinės maisto ir veterinarijos tarnybos direktoriaus 2002 m. gruodžio 11 d. įsakymas Nr. 659 „Dėl Skerdžiamų arba žudomų gyvūnų gerovės reikalavimų patvirtinimo“ (Žin., 2002, Nr. 126-5747). per ne ilgesnį kaip penkerių metų laikotarpį nuo įsikūrimo;

23.7. pareiškėjas turi atitinkamą kvalifikaciją ir/ar kompetenciją užsiimti produkcijos, į kurią bus investuojama, gamyba. Pakanka žemės ūkio profesinio išsilavinimo arba pakanka pabaigti Ūkininkavimo pradmenų mokymo programą9 Lietuvos Respublikos žemės ūkio ministro 2003 m. kovo 31 d. įsakymas Nr. 3D-131 „Dėl ūkininko profesinio pasirengimo reikalavimų“ (Žin., 2003, Nr. 33-1388). . Parama taip pat gali būti suteikiama ir pareiškėjui, turinčiam mažiausiai trejų pastarųjų metų ūkininkavimo patirtį10 Ūkininkavimo veiklos patirtis nustatoma pagal seniūnijos išduotą pažymą, taip pat ūkininko ar žemės ūkio įmonės išduotą pažymą apie samdomą darbą ūkininko ūkyje ar žemės ūkio įmonėje. ;

23.8. pareiškėjas veiklos plane11 11 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163. Tais atvejais, kai pareiškėjai įsikūrimo išmoką pagal šią priemonę planuoja panaudoti kaip nuosavas lėšas projektui pagal priemones „Investicijos į žemės ūkio valdas“ arba „Kaimo vietovių pritaikymo ir plėtros skatinimas“ (veiklos sritis „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ sektorius „Netradicinių žemės ūkio produktų gamyba“) finansuoti, pareiškėjai privalo parengti ir Agentūrai pateikti ne veiklos, o verslo planą. įrodo, kad ūkis atitiks ekonominio gyvybingumo rodiklius, nustatytus žemės ūkio ministro įsakymu12 Lietuvos Respublikos žemės ūkio ministro 2004 m. vasario 27 d. įsakymas Nr. 3D-73 „Dėl Ūkio subjektų, siekiančių pasinaudoti parama pagal Bendrojo programavimo dokumento Kaimo plėtros ir žuvininkystės prioritetą, ekonominio gyvybingumo nustatymo taisyklių“ (Žin., 2004, Nr. 34-1112). , per ne ilgesnį kaip penkerių metų laikotarpį nuo įsikūrimo13 Penkerių metų laikotarpis bus skaičiuojamas nuo ūkio/valdos įkūrimo metų, numatytų veiklos/verslo plane. Pateikus verslo planą, ūkininko ūkio ekonominio gyvybingumo rodikliai penktais prognozuojamais metais turės atitikti Lietuvos Respublikos žemės ūkio ministro 2004 m. vasario 27 d. įsakymu Nr. 3D-73 „Dėl Ūkio subjektų, siekiančių pasinaudoti parama pagal Bendrojo programavimo dokumento Kaimo plėtros ir žuvininkystės prioritetą, ekonominio gyvybingumo nustatymo taisyklių“ (Žin., 2004, Nr. 34-1112) nustatytas reikšmes. ;

23.9. projekte numatytos ir pagal šią priemonę finansuojamos investicijos tuo pačiu metu nefinansuojamos iš kitų nacionalinių programų ir ES fondų (išskyrus pareiškėjus, kurie gautą įsikūrimo išmoką pagal šią priemonę panaudoja kaip nuosavas lėšas pagal priemones „Investicijos į žemės ūkio valdas“ ir „Kaimo vietovių pritaikymo ir plėtros skatinimas“ veiklos sritį „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ sektorių „Netradicinių žemės ūkio produktų gamyba“);

23.10. numatytos investicijos (įrenginiai, mechanizmai) atitinka ES teisės aktų nustatytus saugos reikalavimus14 Žemės ir miškų ūkio ratinių traktorių tipo patvirtinimo techninis reglamentas, patvirtintas Lietuvos Respublikos žemės ūkio ministro 2002 m. gruodžio 20 d. įsakymu Nr. 507 (Žin., 2003, Nr. 5-220). Traktoriai turi turėti minėtame reglamente numatytus atitikties sertifikatus, kuriuose vienas iš pagrindinių techninių rodiklių yra – variklio išmetamų teršalų kiekiai neturi viršyti nustatytų normų (vadinamų EURO-2 arba Tier-2); Lietuvos Respublikos susisiekimo ministro 2001 m. balandžio 19 d. įsakymas Nr. 130 „Dėl Transporto priemonių ir sudėtinių transporto priemonių dalių atitikties įvertinimo tvarkos“ (Žin., 2001, Nr. 36-1221). Automobiliai turi turėti šiame teisės akte numatytus tipo atitikties sertifikatus; Lietuvos Respublikos socialinės apsaugos ir darbo ministro 2000 m. kovo 6 d. įsakymas Nr. 28 „Dėl techninio reglamento „Mašinų sauga“ patvirtinimo“ (Žin., 2000, Nr. 23-601), Elektrotechninių gaminių rangos techninis reglamentas, patvirtintas Lietuvos Respublikos ūkio ministro ir Lietuvos Respublikos standartizacijos departamento direktoriaus 1999 m. spalio 19 d. įsakymu Nr. 351/61 (Žin., 1999, Nr. 90-2663; 2001, Nr. 54-1932) bei Lietuvos Respublikos susisiekimo ministro ir Lietuvos Respublikos ūkio ministro 2001 m. gegužės 30 d. įsakymas Nr. 184/183 „Dėl Elektromagnetinio suderinamumo techninio reglamento patvirtinimo“ (Žin., 2001, Nr. 47-1637). Šiuos teisės aktus atitinkančios mašinos ir gaminiai turi turėti atitikties ženklą CE, vartotojo instrukciją, EB atitikties deklaraciją, turi būti nustatyta tvarka paženklintos (gamintojo pavadinimas, serijos numeris, pagaminimo metai). Žemės ūkio mašinoms, turinčioms dyzelinius variklius, papildomai taikoma Ne keliais judančių mechanizmų vidaus degimo variklių tipo patvirtinimo ir teršalų išmetimo ribojimo tvarka, patvirtinta Lietuvos Respublikos aplinkos ministro 2003 m. sausio 7 d. įsakymu Nr. 5 (Žin., 2003, Nr. 86-3913). Pagal šią tvarką varikliai turi atitikti teršalų išmetimo ribojimo reikalavimus (EURO-2 arba Tier-2). Šie varikliai turi būti atitinkamai paženklinti, nurodant prekinį ženklą, variklio identifikavimo numerį ir tipo patvirtinimo numerį. ;

23.11. pareiškėjas tvarko buhalterinę apskaitą pagal Lietuvos Respublikos teisės aktų nustatytus reikalavimus15 Norintys gauti paramą ūkininkai privalo tvarkyti buhalterinę apskaitą, vadovaudamiesi Lietuvos Respublikos teisės aktais, reglamentuojančiais ūkininko ūkio buhalterinės apskaitos tvarkymą (Lietuvos Respublikos Vyriausybės 1999 m. gruodžio 1 d. nutarimas Nr. 1333 „Dėl Ūkininko ūkio veiklos buhalterinės apskaitos tvarkos patvirtinimo“ (Žin., 1999, Nr. 104-2989), Lietuvos Respublikos žemės ūkio ministro 2001 m. lapkričio 26 d. įsakymas Nr. 414 „Dėl Ūkininko ūkio veiklos buhalterinės apskaitos tvarkymo dvejybine apskaitos sistema rekomendacijų patvirtinimo“ (Žin., 2001, Nr. 102-3645)). Kaimo gyventojai, pretenduojantys į paramą, privalo tvarkyti buhalterinę apskaitą (jei jos netvarkė, įsipareigoja tvarkyti) pasirinktinai, vadovaudamiesi Lietuvos Respublikos teisės aktais, reglamentuojančiais ūkininko ūkio ar kitų ūkio subjektų buhalterinės apskaitos tvarkymą. ;

23.12. pareiškėjas neturi įsiskolinimų Lietuvos Respublikos valstybės biudžetui;

23.13. pareiškėjas neturi įsiskolinimų Valstybinio socialinio draudimo fondui;

23.14. pareiškėjas įsipareigoja nekeisti projekto įgyvendinimo vietos ir sąlygų (vykdyti žemės ūkio veiklą) bei gyvenamosios vietos, neparduoti ir kitaip neperduoti kitam asmeniui už paramos lėšas įgyto turto mažiausiai penkerius metus nuo sprendimo suteikti projektui paramą priėmimo (paramos sutarties pasirašymo datos);

23.15. vaisių ir daržovių sektoriuje parama teikiama tik tiems individualiems projektams ir tik tokiai veiklai, kuriems nebuvo skirta parama per gamintojų grupes iš Gamintojų organizacijų veiklos fondo. Pareiškėjai turi pateikti pažymą iš atitinkamos gamintojų grupės, patvirtinančios šį faktą (taikoma tik vaisių ir daržovių sektoriui ir tik nuo tada, kai bus įkurtos gamintojų organizacijos);

23.16. ketinant verstis tradicine žemdirbyste, dirbamos žemės plotas turi būti ne mažesnis nei 10 ha (šis reikalavimas netaikomas specializuotiems ūkiams16 Lietuvos Respublikos žemės ūkio ministro 2004 m. gegužės 20 d. įsakymas Nr. 3D-312 „Dėl specializuoto ūkio apibrėžimo bei Tradicinių žemės ūkio produktų sąrašo“ (Žin., 2004, Nr. 84-3053). ;

23.17. pareiškėjo sutuoktinis, ketinantis įkurti atskirą ūkį, gali pateikti prašymą paramai gauti, jei atstumas tarp valdų centrų, į vieną kurių numatoma investuoti, yra ne mažesnis kaip 50 km;

23.18. pareiškėjas, ketinantis kurti ūkį ne nuosavoje žemėje, turi ją išsinuomoti ar kitaip užtikrinti teisėtą naudojimąsi žeme ne trumpesniam kaip 10 metų laikotarpiui;

23.19. jeigu pareiškėjas ketina paramą, gautą pagal šią priemonę, naudoti kaip privatų indėlį investicijų projektuose pagal BPD priemonę „Investicijos į žemės ūkio valdas“ ir priemonės „Kaimo vietovių pritaikymo ir plėtros skatinimas“ veiklos sritį „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ sektorių „Netradicinių žemės ūkio produktų gamyba“, parama pagal šią priemonę jam bus suteikta tokiu atveju, jei jis bus pripažintas tinkamu gauti paramą pagal priemones „Investicijos į žemės ūkio valdas“ ir „Kaimo vietovių pritaikymo ir plėtros skatinimas“.

X. PROJEKTO TRUKMĖ

24. Tinkamomis kompensuoti laikomos su projektų įgyvendinimu susijusios išlaidos, patirtos iki 2008 m. gruodžio 31 d. Visi su projekto įgyvendinimu susijusias išlaidas pateisinantys ir išlaidų apmokėjimą įrodantys dokumentai turi būti išrašyti iki šio laikotarpio. Projektai, kuriems skiriama parama, turi būti įgyvendinti, paramos lėšos išmokėtos iki 2008 m. gruodžio 31 d.17 Tam, kad paramos lėšos projekto vykdytojui būtų išmokėtos iki 2008 m. gruodžio 31 d., projekto vykdytojui rekomenduojama suplanuoti projekto veiklas taip, kad jis galėtų pateikti Agentūrai paskutinį mokėjimo prašymą ne vėliau, kaip likus 3 mėn. iki 2008 m. gruodžio 31 d.

25. Neteko galios nuo 2006-11-12

Punkto naikinimas:

Nr. 3D-429, 2006-11-07, Žin. 2006, Nr. 121-4607 (2006-11-11), i. k. 1062330ISAK003D-429

XI. TINKAMOS IR NETINKAMOS KOMPENSUOTI IŠLAIDOS

26. Projekte gali būti numatytos visos išlaidos, kurios yra tiesiogiai susijusios su projekto įgyvendinimu bei numatyta vykdyti veikla, tačiau paramos lėšomis bus kompensuojamos tik tinkamos kompensuoti išlaidos ir ne daugiau, nei numatytas paramos dydis. Tinkamos kompensuoti išlaidos turi būti aiškiai išvardytos, o ne pateikiamos bendra suma.

27. Rengiant projekto sąmatą, pildant projekto finansavimo šaltinių lentelę specialiosios (B) dalies paraiškoje, taip pat nustatant pareiškėjo suteikiamo bendrojo finansavimo sumą, turi būti nurodomos tik tinkamos kompensuoti išlaidos.

28. Tinkamomis kompensuoti pripažįstamos išlaidos:

28.1. būtinos projektui vykdyti ir numatytos sutartyje;

28.2. investicijų (prekės, paslaugos, darbai) pirkimas pagal Žemės ūkio ministerijos nustatytą tvarką18 Lietuvos Respublikos žemės ūkio ministro 2004 m. spalio 5 d. įsakymas Nr. 3D-543 „Dėl projekto vykdytojo ir (arba) partnerio, pretenduojančio gauti paramą iš Europos Sąjungos struktūrinių fondų pagal Lietuvos 2004-2006 m. bendrojo programavimo dokumento Kaimo plėtros ir žuvininkystės prioriteto priemones, prekių, paslaugų ar darbų pirkimo taisyklių“ (Žin., 2004, Nr. 151-5512). ;

28.3. patirtos ne anksčiau kaip paraiškos užregistravimo Agentūroje data ir projekto įgyvendinimo metu, kaip apibrėžta paramos sutartyje, tačiau jei parama projektui neskiriama, pareiškėjas šias išlaidas turi padengti pats;

28.4. tinkamomis kompensuoti gali būti pripažintos tik tos bendrosios išlaidos, kurios yra tiesiogiai susijusios su projekto parengiamaisiais darbais ir kurios yra patirtos ne anksčiau nei 2004 m. sausio 1 d., tačiau jei parama projektui nebus skiriama, pareiškėjas šias išlaidas turės padengti pats;

28.5. faktiškai patirtos, užregistruotos projekto vykdytojo apskaitoje bei pagrįstos dokumentų originalais arba oficialiai patvirtintomis kopijomis;

28.6. išlaidų tinkamumas kompensuoti taip pat apibrėžiamas ir pagal išlaidų kategorijas: prekių, paslaugų, ir darbų pirkimo ir kt.

29. Pagal priemonę „Jaunųjų ūkininkų įsikūrimas“ galima kompensuoti:

29.1. projekto reikmėms skirto, nuosavybės teise priklausančio nekilnojamojo turto (gamybinių pastatų ir patalpų), rekonstrukciją ir naujų gamybinių pastatų statybą;

29.2. naujos žemės ūkio technikos ir įrangos, įskaitant programinę įrangą, skirtą projekto reikmėms, įsigijimą;

29.3. per privačius laukus einančių kelių, vietinio vandentiekio ir vietinės kanalizacijos sistemų įrengimą ir rekonstrukciją valdoje;

29.4. įsikūrimo išmoka gali būti skirta privačiam finansavimui, kai pareiškėjas ketina daryti investicijas pagal priemonę „Investicijos į žemės ūkio valdas“ ir pagal priemonę „Kaimo vietovių pritaikymo ir plėtros skatinimas“19 Taikoma priemonės „Kaimo vietovių pritaikymo ir plėtros skatinimas“ veiklos srities „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ sektoriui „Netradicinių žemės ūkio produktų gamyba“. ;

29.5. bendrąsias išlaidas – atlyginimą architektams, inžinieriams ir konsultantams, konsultuojantiems techniniais, technologiniais, ekonominiais ir organizaciniais projekto įgyvendinimo klausimais, kai tokios paslaugos nėra tęstinė ar periodinė veikla, susijusi su įmonės įprastine veikla ir išlaidomis, taip pat statinio projekto (įskaitant ekspertizę) parengimo išlaidas, projekto techninio tyrimo, patentų ir licencijų įsigijimo, projekto audito išlaidas, statomo/ rekonstruojamo nekilnojamojo turto draudimo projekto įgyvendinimo laikotarpiu Agentūros naudai išlaidas, ne didesnes kaip 10 proc. tinkamų kompensuoti projekto išlaidų (techniniams tyrimams ir konsultavimui – ne daugiau kaip 5 proc. tinkamų kompensuoti projekto išlaidų).

30. Detalus tinkamų kompensuoti išlaidų sąrašas yra:

30.1. įranga (nauji įrenginiai ir mechanizmai, technika, būtini aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams įgyvendinti valdoje):

30.1.1. tiesiogiai susijusi su vykdoma veikla ar visu gamybos ciklu;

30.1.2. vandens tiekimo ir kanalizacijos sistemų;

30.1.3. elektros instaliacijos ir vėdinimo sistemų;

30.1.4. drenažo ir laistymo sistemų;

30.1.5. specializuota transportavimo įranga;

30.1.6. programinė įranga;

30.2. darbai:

30.2.1. statyba ir rekonstrukcija, būtina aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams įgyvendinti valdoje:

30.2.1.1. gamybinių pastatų ir patalpų;

30.2.1.2. vandens tiekimo ir kanalizacijos sistemų;

30.2.1.3. drenažo ir laistymo sistemų, jų priežiūros kelių;

30.2.1.4. elektros instaliacijos ir vėdinimo sistemų;

30.2.1.5. kelių;

30.2.1.6. naujos statybinės medžiagos;

30.2.1.7. tiesiogiai susijusi su vykdoma veikla ar visu gamybos ciklu;

30.2.2. darbai, susiję su statinio/inžinerinių tinklų nugriovimu ar išardymu, jei tai yra sudedamoji projekto dalis ir tai yra darbai, susiję su atliekama rekonstrukcija);

30.3. paslaugų pirkimas:

30.3.1. bendrosios išlaidos;

30.3.2. viešumo priemonės.

31. Pridėtinės vertės mokestis (PVM) nelaikomas tinkamomis kompensuoti išlaidomis, išskyrus tuos atvejus, kai projekto vykdytojas negali susigrąžinti PVM.

32. Netinkamos kompensuoti išlaidos:

32.1. išlaidos, neįvardytos šių Gairių 30 punkte;

32.2. trumpalaikis turtas;

32.3. išlaidos, patirtos iki paraiškos užregistravimo Agentūroje datos;

32.4. bendrosios išlaidos, kurios yra tiesiogiai susijusios su projekto parengiamaisiais darbais, bet patirtos anksčiau nei 2004 m. sausio 1 d.;

32.5. išlaidos, patirtos perkant prekes, kurios neatitinka teisės aktais nustatytų saugos reikalavimų;

32.6. išlaidos, patirtos perkant prekes, darbus ar paslaugas nesilaikant prekių, paslaugų ar darbų pirkimų taisyklių pagal Lietuvos Respublikos žemės ūkio ministerijos nustatytą tvarką20 Lietuvos Respublikos žemės ūkio ministro 2004 m. spalio 5 d. įsakymas Nr. 3D-543. .

XII. PARAIŠKOS PILDYMAS, TEIKIMAS IR REGISTRAVIMAS

33. Paraišką sudaro paraiškos bendroji (A) dalis, patvirtinta Lietuvos Respublikos finansų ministro 2004 m. sausio 28 d. įsakymu Nr. 1K-033 „Dėl Lietuvos 2004-2006 m. bendrojo programavimo dokumento (BPD) priemonių ir projektų, finansuojamų įgyvendinant šias priemones, administravimo ir finansavimo taisyklių patvirtinimo“ (Žin., 2004, Nr. 19-599, Nr. 93-3421) ir specialioji „B“ dalis, kuri bus patvirtinta Lietuvos Respublikos žemės ūkio ministro įsakymu. Paraiškos formos skelbiamos Agentūros interneto tinklalapyje adresu: www.nma.lt. Pareiškėjai turėtų įsitikinti, kad jų paraiška yra iki galo sukomplektuota, sutikrindami ją su paraiškos B dalyje pridedama priedų lentele.

34. Jei pareiškėjas priemonės „Jaunųjų ūkininkų įsikūrimas“ paramos lėšas numato panaudoti kaip nuosavas lėšas, investuodamas pagal priemones „Investicijos į žemės ūkio valdas“ ar priemonės „Kaimo vietovių pritaikymo ir plėtros skatinimas“ veiklos srities „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ sektorių „Netradicinių žemės ūkio produktų gamyba“, o šių priemonių kvietimai teikti paraiškas skelbiami ne vienu metu, pareiškėjas Agentūrai pateikia užpildytas „Jaunųjų ūkininkų įsikūrimo“ priemonės paraiškos bendrąją „A“ ir specialiąją „B“ dalis, nepateikdamas paraiškos priedų. Paraiška užregistruojama Agentūros departamento teritoriniame skyriuje, tačiau jos administracinės atitikties vertinimas bus pradėtas tą dieną, kai pareiškėjas pateiks paraišką bei visus reikiamus jos priedus pagal priemonę „Investicijos į žemės ūkio valdas“ arba priemonės „Kaimo vietovių pritaikymo ir plėtros skatinimas“ veiklos srities „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ sektorių „Netradicinių žemės ūkio produktų gamyba“. Pareiškėjai iki paskutinės šių priemonių paraiškų rinkimo dienos privalo pateikti Agentūrai dar vieną paraiškos bendrąją „A“ dalį ir specialiąją „B“ dalį pagal priemonės „Investicijos į žemės ūkio valdas“ ar priemonės „Kaimo vietovių pritaikymo ir plėtros skatinimas“ veiklos sritis „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ bei „Kaimo turizmo ir amatų skatinimas“ bei visus priedus, privalomus pateikti pagal šias priemones ir priemonę „Jaunųjų ūkininkų įsikūrimas“, išskyrus veiklos planą (abiejose priemonėse nurodytų tų pačių dokumentų pateikiamas vienas originalas arba notaro patvirtintas nuorašas ir kopija). Pareiškėjas, nusprendęs teikti paraišką tik pagal priemonę „Jaunųjų ūkininkų įsikūrimas“, iki paskutinės kvietime nurodytos dienos privalo pateikti Agentūrai privalomus šios priemonės paraiškos specialiojoje „B“ dalyje nurodytus priedus. Pareiškėjui nepatekus minėtų priedų iki paskutinės paraiškų priėmimo dienos, jo pateikta paraiška bus atmesta.

35. Pareiškėjai paraiškas pildo lietuvių kalba. Kita kalba užpildytos paraiškos nebus priimamos.

36. Paraiška turi būti užpildyta aiškiai, siekiant palengvinti vertinimą. Turi būti pateikiama išsami informacija, ypač apie tai, kaip projektas padės pasiekti šios priemonės tikslus, kokia bus jo nauda.

37. Paraiška ir jos priedai turi būti pateikti spausdintine forma (surinkti kompiuteriu). Ranka užpildytos paraiškos nebus priimamos. Prie paraiškos turi būti pateikta ir elektroninė paraiškos versija (įrašyta į kompiuterinę laikmeną).

38. Prie užpildytos nustatytos formos paraiškos (bendroji „A“ dalis ir specialioji „B“ dalis) būtina pridėti šiuos dokumentus (pateikiamas originalas arba notaro patvirtintas nuorašas, ir kopija, išskyrus veiklos planą/verslo planą21 Jeigu pareiškėjas įsikūrimo išmoką, gautą pagal šią priemonę, numato naudoti kaip privačias lėšas pagal priemonę „Investicijos į žemės ūkio valdas“ ar pagal priemonę „Kaimo vietovių pritaikymo ir plėtros skatinimas“. , kurio pateikiamas ir originalas ir kopija):

38.1. pareiškėjo asmens tapatybę patvirtinantį dokumentą (pasą ar asmens tapatybės kortelę);

38.2. pareiškėjo sutuoktinio asmens tapatybę patvirtinantį dokumentą (pasą ar asmens tapatybės kortelę), jei pareiškėjas yra susituokęs;

38.3. santuokos liudijimą, jei pareiškėjas yra susituokęs;

38.4. verslo planą22 Jeigu pareiškėjas įsikūrimo išmoką, gautą pagal šią priemonę, numato naudoti kaip privačias lėšas pagal priemonę „Investicijos į žemės ūkio valdas“ ar pagal priemonę „Kaimo vietovių pritaikymo ir plėtros skatinimas“. /veiklos planą23 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163. Projekto vertinimo metu veikiančių ir naujų ūkio subjektų prognozuojami finansinės atskaitomybės rodikliai (pardavimai, savikaina, veiklos sąnaudos, gamybiniai ir kiti rodikliai) vertinami atsižvelgiant į vykdomas investicijas, vietos sąlygas, kainų, derlingumo ir kitų rodiklių pagrįstumą, atsižvelgiant į oficialius Statistikos departamento prie Lietuvos Respublikos Vyriausybės bei Lietuvos agrarinės ekonomikos instituto duomenis. Kai veiklos/verslo plane ar kartu su paraiška pateiktos finansinės atskaitomybės ataskaitos sudarytos nesilaikant apskaitos principų ir teisės aktų reikalavimų, jose pateikiami prieštaringi duomenys, kai prognozuojami rodikliai ženkliai skiriasi nuo statistinių ar respondentinių duomenų ir yra nepagrįsti dokumentais ar skaičiavimais, pareiškėjas privalo patikslinti šiuos duomenis. ;

38.5. pranešimą apie valdos įregistravimą Lietuvos Respublikos žemės ūkio ir kaimo verslo registre ir identifikavimo kodo suteikimą (iš valstybės įmonės „Žemės ūkio informacijos ir kaimo verslo centras“);

38.6. pranešimą apie sutuoktinio valdos įregistravimą Lietuvos Respublikos žemės ūkio ir kaimo verslo registre ir identifikavimo kodo suteikimą, jei pareiškėjas yra susituokęs ir jo sutuoktinis yra įregistravęs valdą (iš valstybės įmonės „Žemės ūkio informacijos ir kaimo verslo centras“);

38.7. ūkininko ūkio įregistravimo pažymėjimą (jei toks užregistruotas);

38.8. pareiškėjo sutuoktinio ūkininko ūkio įregistravimo pažymėjimą (jei pareiškėjo sutuoktinis yra užregistravęs ūkininko ūkį);

38.9. dokumentus, patvirtinančius, kad ūkis/valda nebuvo anksčiau registruotas kuriame nors registre pareiškėjo, jo sutuoktinio vardu ir nebuvo jų padalytas (iš savivaldybės administracijos žemės ūkio skyriaus, pažymos forma gaunama Agentūros teritoriniame skyriuje)24 Valda turi būti registruota Lietuvos Respublikos žemės ūkio ir kaimo verslo registre, ūkininko ūkis – Ūkininkų ūkių registre. ;

38.10. Valstybinės mokesčių inspekcijos pažymą apie atsiskaitymą su valstybės biudžetu. Pažyma turi būti išduota ne anksčiau kaip prieš 15 darbo dienų iki paraiškos pateikimo;

38.11. Valstybinio socialinio draudimo fondo valdybos pažymą apie atsiskaitymą su šiuo fondu. Pažyma turi būti išduota ne anksčiau kaip prieš 15 darbo dienų iki paraiškos pateikimo;

38.12. Aplinkos ministerijos regioninio aplinkos apsaugos departamento deklaraciją apie numatomo įgyvendinti projekto atitikimą aplinkosaugos standartams25 Prireikus atitikimas aplinkosaugos standartams atliekamas pakartotinai pagal galiojančių teisės aktų reikalavimus. (deklaracijoje pažymima, kai poveikio aplinkai vertinimas nereikalingas);

38.13. ES lėšomis finansuojamų investicinių projektų poveikio aplinkai vertinimo deklaraciją26 Europos Sąjungos lėšomis finansuojamų investicinių projektų poveikio aplinkai vertinimo deklaracijos forma patvirtinta Lietuvos Respublikos aplinkos ministro 2004 m. sausio 27 d. įsakymu Nr. D1-44 (Žin., 2004, Nr. 50-1677, Nr. 81-2918). (iš Aplinkos ministerijos regioninio aplinkos apsaugos departamento pateikiama, jei, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu (Žin., 2000, Nr. 39-1092), poveikio aplinkai vertinimas yra privalomas);

38.14. Valstybinės maisto ir veterinarijos tarnybos teritorinio padalinio deklaraciją apie numatomo įgyvendinti projekto atitikimą veterinarijos, higienos, sanitarijos ir gyvūnų gerovės standartams ir reikalavimams (nereikia, jei numatytos investicijos neturi įtakos minėtų standartų ir reikalavimų laikymuisi)27 Tik tiems projektams, kurie įeina į pieno ir mėsos sektorius. ;

38.15. dokumentus, patvirtinančius laikomų identifikuotų ir įregistruotų gyvulių skaičių paskutinę mėnesio dieną prieš pateikiant paraišką (iš Valstybinės maisto ir veterinarijos tarnybos teritorinio padalinio) (jei reikia);

38.16. dokumentus, patvirtinančius profesinį žemės ūkio srities pasirengimą arba mažiausiai trejų pastarųjų metų ūkininkavimo patirtį (pvz., mokslų baigimo pažymėjimą, minimalaus profesinio pasirengimo ūkininkauti pažymėjimą, pažymą, kad pareiškėjas dirbo samdomą darbą ūkyje ir pan.);

38.17. dokumentus, patvirtinančius nekilnojamojo turto, tiesiogiai susijusio su projekto įgyvendinimu, valdymo faktą (nuosavybės teisę, nuomą ar panaudą patvirtinančius dokumentus ar kitus kitais pagrindais naudojamo turto valdymo ir naudojimo teisę suteikiančius dokumentus, jeigu projekte nenumatyti rekonstrukcijos darbai ir nuosavybės teisę patvirtinančius dokumentus, jeigu numatyti rekonstrukcijos darbai. Nereikia nekilnojamam turtui, kuriam neprašoma paramos)28 Jei turtas priklauso nuomos arba panaudos teise, pateikiamos atitinkamai nuomos arba panaudos sutartys, kurios turi būti įregistruotos VĮ „Registrų centras“ ir/ar pažymėjimą iš Nekilnojamojo turto registro (VĮ „Registrų centras“). Naujų statybų atveju nuomos ar panaudos sutartyse turi būti aptarta statybų galimybė.

38.18. konkrečiai investicijai komercinį pasiūlymą iš prekių tiekėjų, darbų ar paslaugų teikėjų arba kitus dokumentus, pagrindžiančius numatytų investicijų vertę29 Komercinis siūlymas parenkamas pareiškėjo nuožiūra, siekiant nustatyti galimą investicijos vertę. Pareiškėjas Agentūrai prie paraiškos turi pateikti pasirinktą vieną komercinį siūlymą bei nurodyti ir pagrįsti jo pasirinkimą (turi būti priimamas ekonomiškai naudingiausias arba mažiausios kainos pasiūlymas). Jei bus priimtas sprendimas suteikti paramą, pareiškėjas, pasirašęs paramos sutartį su Agentūra, privalės organizuoti investicijų (prekių, darbų ar paslaugų) pirkimų konkursą/apklausą, vadovaudamasis Žemės ūkio ministerijos nustatyta tvarka (Lietuvos Respublikos žemės ūkio ministro 2004 m. spalio 5 d. įsakymas Nr. 3D-543). Jei pareiškėjas numato pradėti vykdyti projektą po paraiškos pateikimo, jis prekių, paslaugų, darbų pirkimo konkursą/apklausą turi įvykdyti iki paraiškos pateikimo Agentūrai. ;

38.19. gamintojų organizacijos pažymą, kad projekto investicijos nefinansuojamos iš gamintojų organizacijų veiklos fondo30 Tik tiems projektams, kurie įeina į vaisių ir daržovių sektorius ir tik nuo tada, kai bus įkurtos gamintojų organizacijos. ;

38.20. VšĮ „Ekoagros“ išduotą ekologinės gamybos sertifikatą (jei toks turimas);

38.21. PVM deklaracijas už ataskaitinius metus (jei esate PVM mokėtojas);

38.22. ūkinės veiklos pradžios balansą31 Balansinė dovanoto ar paveldėto žemės sklypo vertė ir kito nekilnojamojo turto vertė nustatoma vadovaujantis Komisijos privalomam registruoti turtui įvertinti 2004 spalio 25 d. nutarimu Nr. 6 „Dėl nekilnojamojo ir kilnojamojo turto vidutinių rinkos kainų nustatymo 2004 m. lapkričio 1 d. (Žin., 2004, Nr. 158-5790). ;

38.23. statinio techninio projekto ekonominės dalies ekspertizės išvadą32 Investiciniuose projektuose numatytiems statybos bei rekonstrukcijos darbams turi būti parengtas statinių techninis projektas, gautas statybos leidimas, išskyrus nesudėtingus (tarp jų laikinus) statinius (Statybos techninis reglamentas STR1.01. 07:2002 „Nesudėtingi (tarp jų laikini) statiniai“, patvirtintas Lietuvos Respublikos aplinkos ministro 2002 m. balandžio 16 d. įsakymu Nr. 184 (Žin., 2002, Nr. 43-1639). Žemės ūkio paskirties statinių projektams, kurių sąmatinė vertė 500 tūkst. Lt ir daugiau, turi būti atlikta bendroji projekto ekspertizė, vadovaujantis Statybos techniniu reglamentu STR.1.06.03:2002 „Statinio projekto ekspertizė ir statinio ekspertizė“, patvirtintu Lietuvos Respublikos aplinkos ministro 2002 m. balandžio 30 d. įsakymu Nr. 214 (Žin., 2002, Nr. 55-2200). Ekspertizės išvada turi būti parengta įstaigos, turinčios teisę užsiimti šia veikla. Jei projekte numatyta statyba ir/ar rekonstrukcija, bet jai paramos neprašoma, šie dokumentai neteikiami. , statybos/rekonstrukcijos leidimas gali būti pateikiamas ne vėliau kaip su mokėjimo prašymu;

38.24. numatomų statybos/rekonstrukcijos darbų projektinius dokumentus su projekto vertės apskaičiavimais (pateikiamos statinių techninio projekto architektūrinė, technologinė ir ekonominė dalys);

38.25. žemės ūkio naudmenų ir pasėlių deklaraciją (jei deklaruota);

38.26. dokumentus, patvirtinančius mėšlo panaudojimą ar pardavimą33 Tik tiems projektams, kurie įeina į pieno ir mėsos sektorius. Sąlyginis gyvulių vienetas (SGV) apskaičiuojamas vadovaujantis Vandenų apsaugos nuo taršos azoto junginiais iš žemės ūkio šaltinių reikalavimų, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2001 m. gruodžio 19 d. įsakymu Nr. 452/607 (Žin., 2002, Nr. 1-14), priedu. Jei nepakanka pareiškėjo disponuojamos žemės užtikrinti, kad neviršyti 1,8 SGV/1 ha žemės ūkio naudmenų, pareiškėjas turi parduoti mėšlo ar srutų perteklių. Jei pareiškėjas tuo pačiu metu kreipiasi paramos pagal Kaimo plėtros 2004-2006 metų plano priemones, SGV apskaičiuojamas vadovaujantis Lietuvos Respublikos žemės ūkio ministro 2004 m. liepos 16 d. įsakymu Nr. 3D-431 „Dėl Geros ūkininkavimo praktikos reikalavimų“ (Žin., 2004, Nr. 113-4253). ;

38.27. pažymą, kurioje pareiškėjas įsipareigoja nekeisti projekto įgyvendinimo vietos ir sąlygų (įsipareigoja ir toliau vykdyti žemės ūkio veiklą) bei gyvenamosios vietos, neparduoti ir kitaip neperduoti kitam asmeniui už paramos lėšas įgytos turto mažiausiai penkerius metus nuo sprendimo suteikti projektui paramą priėmimo (paramos sutarties pasirašymo datos) (pažymos forma gaunama Agentūros teritoriniame skyriuje);

38.28. pasirašytą pažymą, kurioje pareiškėjas patvirtina, kad projekte numatytos ir pagal šią priemonę finansuojamos investicijos tuo pačiu metu nefinansuojamos iš kitų nacionalinių programų ir ES fondų (pažymos forma gaunama Agentūros teritoriniame skyriuje);

38.29. dokumentus, patvirtinančius ūkio arba jo dalies perleidimo faktą, jei pareiškėjas perima ūkį iš tinkamo perleidėjo, dalyvaujančio Kaimo plėtros 2004-2006 metų plano priemonėje „Ankstyvas pasitraukimas iš prekinės žemės ūkio gamybos“;

38.30. papildomų duomenų klausimynus (gaunami Agentūros teritoriniame skyriuje. Papildomų duomenų klausimynai pateikiami vienu egzemplioriumi neužklijuotame voke, ant voko nurodant pareiškėjo rekvizitus, ir į paraiškos bylą neįsegami).

39. Pareiškėjas gali pateikti kitus papildomus dokumentus, kurie, jo manymu, gali būti svarbūs vertinant projektą.

40. Faktą, kad sutuoktinių valdų, vienai kurių prašoma paramos pagal priemonę „Jaunųjų ūkininkų įsikūrimas“, centrai yra nutolę vienas nuo kito daugiau kaip 50 km atstumu (geografinis atstumas tiesia linija tarp valdos centrų), patikrina Agentūros tarnautojai pagal pranešimus apie valdos įregistravimą Lietuvos Respublikos žemės ūkio ir kaimo verslo registre.

41. Iškilus specifinių su projekto vykdymu ar pareiškėjo veikla susijusių klausimų, gali būti paprašyta pateikti papildomų dokumentų.

42. Paraiškas paramai iš ES struktūrinių fondų gauti kartu su priedais iš pareiškėjų priima ir registruoja Agentūros Kontrolės departamento teritoriniai skyriai pagal pareiškėjų registracijos vietą (ūkininko ūkio/valdos įregistravimo vieta) šiais adresais:

Teritorinis skyrius	Adresas	Telefonas
Alytaus skyrius	Tvirtovės g. 1/Naujoji g. 2, LT-62116 Alytus	(8 315) 56 793
Kauno skyrius	Donelaičio g. 33, LT-44240 Kaunas	(8 37) 20 00 04 (8 37) 30 85 50
Klaipėdos skyrius	Taikos pr. 28, LT-91220 Klaipėda	(8 46) 39 10 46
Marijampolės skyrius	Vytauto g. 19, LT-68300 Marijampolė	(8 343) 97 950
Panevėžio skyrius	Anykščių g. 4, LT-35171 Panevėžys	(8 45) 50 22 70
Šiaulių skyrius	Dvaro g. 78, LT-76298 Šiauliai	(8 41) 59 60 80
Tauragės skyrius	Prezidento g. 7, LT-72258 Tauragė	(8 446) 20 120
Telšių skyrius	Respublikos g. 32, LT-87333 Telšiai	(8 444) 5 61 27
Utenos skyrius	J. Basanavičiaus g. 126, LT-28214 Utena	(8 389) 64 080 (8 389) 69 192
Vilniaus skyrius	Liauksmino g. 5, LT-01101 Vilnius	(8 5) 264 94 87

43. Paraiškos turi būti pristatytos pareiškėjo asmeniškai ar jo įgalioto asmens, paštu arba per kurjerį. Kitais būdais (pvz., faksu arba elektroniniu paštu) arba kitais adresais pristatytos paraiškos bus atmestos.

44. Turi būti pateikiama viena originali paraiškos byla (paraiškos bendrosios „A“ ir specialiosios „B“ dalių formos ir kartu pridedami dokumentai), kurios pirmame puslapyje aiškiai nurodoma „ORIGINIALAS“, bei paraiškos bylos kopija, kurios pirmame puslapyje aiškiai nurodoma „KOPIJA“, ir užpildytos paraiškos (paraiškos bendrosios „A“ ir specialiosios „B“ dalių formos) versija elektroninėje laikmenoje Word formatu. Pateikiamos paraiškos bei jos priedų originalas ir kopija turi būti įsegti į atskirus segtuvus.

45. Kiekvienas paraiškos ir jos priedų kopijos lapas turi būti patvirtintas pareiškėjo parašu, nurodant, kad tai – kopija. Tai darydamas pareiškėjas prisiima atsakomybę už paraiškos kopijos duomenų atitikimą jos originalui.

46. Paraiškos originalo ir jos kopijų turinys turi sutapti. Jeigu paraiškos originalo ir paraiškos elektroninės versijos duomenys nesutampa, Agentūra vadovaujasi pareiškėjo parašu patvirtintu paraiškos originalu.

47. Paraiškos registruojamos Paraiškų registravimo žurnale, nurodant paraiškos gavimo datą, pareiškėjo ar jo įgalioto asmens vardą, pavardę, adresą ir paraiškos pateikimo būdą. Paraiškos gavimas patvirtinamas ją pristačiusio asmens parašu.

XIII. KVIETIMAS TEIKTI PARAIŠKAS

48. Kvietimą teikti paraiškas skelbia Agentūra pagal Žemės ūkio ministerijos sudarytą tvarkaraštį. Kvietimas skelbiamas „Valstybės žinių“ priede „Informaciniai pranešimai“ ir viename iš nacionalinių dienraščių bei interneto tinklalapiuose („Valstybės žinių“ – www.valstybes-zinios.lt, Žemės ūkio ministerijos – www.zum.lt ir Agentūros – www.nma.lt).

49. Kvietimas gali būti skelbiamas papildomai ir kituose leidiniuose, internete bei kitais būdais.

50. Paraiškos, pateiktos pasibaigus kvietime nurodytam terminui, nebus priimamos.

XIV. INFORMACIJOS TEIKIMAS

51. Pareiškėjai gali teirautis informacijos ir paaiškinimų:

51.1. telefonais, nurodytais Agentūros interneto svetainėje www.nma.lt, Ryšių su visuomene skyrius, tel.: (8 5) 252 69 99, (8 5) 252 68 90;

51.2. faksu (85) 252 69 45;

51.3. elektroniniu paštu adresu: info@nma. lt.

52. Klausiant faksu ar elektroniniu paštu turi būti pateikiama aiški nuoroda į šias Gaires (ar kvietimo teikti paraiškas numerį ir pavadinimą), klausiančiojo vardas ir pavardė arba organizacijos pavadinimas ir telefonas.

53. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros interneto tinklalapyje www.nma.lt, skiltyje „Klausimai“.

54. Informacija apie paraiškos vertinimo eigą (vertinimo tarpinius rezultatus bei paraišką vertinančius asmenis) neteikiama.

55. Agentūrai užregistravus paraišką, pareiškėjas negali teikti papildomos informacijos34 Išskyrus atvejus, kai informacija yra reikšminga ūkio ekonominiam gyvybingumui nustatyti (pvz. pasikeitė paskolų grąžinimo sąlygos ar pan.) Į tokią informaciją gali būti atsižvelgta, jei dar nepradėtas tinkamumo vertinimas. , jei jos nepareikalauja Agentūra. Į papildomą informaciją, kurią pareiškėjas pateikia savo iniciatyva, paraiškos vertinimo ir atrankos metu neatsižvelgiama.

56. Jei po paraiškos pateikimo susiklostė tam tikros aplinkybės, susijusios su pareiškėju ar numatytu projektu, iš esmės keičiančios projekto įgyvendinimo galimybes, pareiškėjas gali raštu atšaukti Agentūrai pateiktą paraišką. Pareiškėjas turi teisę pateikti naują paraišką kitu paraiškų surinkimo etapu.

XV. PARAIŠKOS VERTINIMAS IR ATRANKA

57. Užregistruota paraiška vertinama Agentūroje pagal jos patvirtintą ir su Žemės ūkio ministerija suderintą vidinę paraiškų vertinimo tvarką.

58. Paraiškų vertinimo procesas susideda iš trijų etapų:

58.1. administracinės atitikties vertinimo, kurio metu patikrinama, ar paraiška yra visiškai sukomplektuota, tai yra, ar pateikti visi prašomi dokumentai;

58.2. tinkamumo vertinimo, kurio metu nustatoma, ar projektas yra tinkamas gauti paramą iš ES struktūrinių fondų;

58.3. techninio, ekonominio ir finansinio vertinimo, kurio metu įvertinama pateiktų projektų kokybė ir atitiktis atrankos kriterijus.

XVI. ADMINISTRACINĖS ATITIKTIES VERTINIMAS

59. Užregistravus paraišką, pirmiausia nustatoma, ar tinkamai užpildyta, ar pateikti visi šiose Gairėse nurodyti dokumentai.

60. Administracinis tikrinimas atliekamas pagal užpildytą patikros lentelę (pateikiama pavyzdinė šios lentelės forma):

Paraiškos pristatymo data:	Pareiškėjo pavadinimas:
Paraiškos Nr.:

Paraišką priėmė:

Tikrinimo elementai	taip	ne	netaikoma
1.	Paraiška ir kiti dokumentai gauti iki galutinio paraiškų pateikimo termino
2.	Paraiška visiškai užpildyta, atitinka formą
3.	Pateiktas paraiškos bylos originalas, viena kopija ir paraiškos versija kompiuterinėje laikmenoje
4.	Paraiška pateikta lietuvių kalba, užpildyta (išspausdinta) kompiuteriu
5.	Nurodytas dokumentų ir lapų skaičius atitinka faktiškai pateiktus paraiškoje
6.	Pateiktas veiklos planas/verslo planas35 Jeigu pareiškėjas įsikūrimo išmoką, gautą pagal šią priemonę, numato naudoti kaip privačias lėšas pagal priemonę „Investicijos į žemės ūkio valdas“ ar pagal priemonę „Kaimo vietovių pritaikymo ir plėtros skatinimas“.
7.	Pateiktas pareiškėjo asmens tapatybę patvirtinantis dokumentas (pasas ar asmens tapatybės kortelė)
8.	Pateiktas pareiškėjo sutuoktinio asmens tapatybę patvirtinantis dokumentas (pasas ar asmens tapatybės kortelė), jei pareiškėjas yra susituokęs
9.	Pateiktas pranešimas apie valdos įregistravimą Lietuvos Respublikos žemės ūkio ir kaimo verslo registre ir identifikavimo kodo suteikimą
10.	Pateiktas pranešimas apie pareiškėjo sutuoktinio valdos įregistravimą Lietuvos Respublikos žemės ūkio ir kaimo verslo registre ir identifikavimo kodo suteikimą
11.	Pateiktas ūkininko ūkio įregistravimo pažymėjimas (jei ūkis įregistruotas)
12.	Pateiktas pareiškėjo sutuoktinio ūkininko ūkio įregistravimo pažymėjimas (jei ūkis įregistruotas)
13.	Pateikti dokumentai, patvirtinantys, kad ūkis/ valda nebuvo registruotas kuriame nors registre pareiškėjo, jo sutuoktinio vardu ir nebuvo jų padalytas36 Valda turi būti registruota Lietuvos Respublikos žemės ūkio ir kaimo verslo registre, ūkininko ūkis – Ūkininkų ūkių registre
14.	Pateiktas pareiškėjo ūkinės veiklos pradžios balansas
15.	Pateikta Valstybinės mokesčių inspekcijos pažyma apie atsiskaitymą su valstybės biudžetu. Pažyma turi būti išduota ne anksčiau kaip prieš 15 darbo dienų iki paraiškos pateikimo
16.	Pateikta Valstybinio socialinio draudimo fondo valdybos pažyma apie atsiskaitymą su šiuo fondu. Pažyma turi būti išduota ne anksčiau kaip prieš 15 darbo dienų iki paraiškos pateikimo
17.	Pateikta Aplinkos ministerijos regioninio aplinkos apsaugos departamento deklaracija apie numatomo įgyvendinti projekto atitikimą aplinkosaugos standartus
18.	Pateikta Europos Sąjungos lėšomis finansuojamų investicinių projektų poveikio aplinkai vertinimo deklaracija (pateikiama, kai poveikio aplinkai vertinimas būtinas pagal Lietuvos Respublikos planuojamos ūkinės veiklos poveikio aplinkai vertinimo įstatymą)
19.	Pateikta Valstybinės maisto ir veterinarijos tarnybos teritorinių padalinių deklaracija apie numatomo įgyvendinti projekto atitikimą veterinarijos, higienos, sanitarijos ir gyvūnų gerovės standartus ir reikalavimus (taikoma tik tiems projektams, kurie įeina į pieno ir mėsos sektorius; nereikia, jei numatytos investicijos neturi įtakos minėtų standartų ir reikalavimų laikymuisi)
20.	Pateikti dokumentai, patvirtinantys laikomų identifikuotų ir įregistruotų gyvūnų skaičių paskutinę mėnesio dieną prieš pateikiant paraišką (iš Valstybinės maisto ir veterinarijos tarnybos teritorinių padalinių) (taikoma tik tiems projektams, kurie įeina į pieno ir mėsos sektorius)
21.	Pateikti dokumentai, patvirtinantys profesinį žemės ūkio srities pasirengimą arba mažiausiai trejų pastarųjų metų ūkininkavimo patirtį
22.	Pateikti dokumentai, patvirtinantys nekilnojamojo turto, tiesiogiai susijusio su projekto įgyvendinimu, valdymo faktą (nuosavybės teisę, nuomą, panaudą ar kiti kitais pagrindais naudojamo turto valdymo ir naudojimo teisę suteikiantys dokumentai, jeigu projekte nenumatyti rekonstrukcijos darbai, nuosavybės teisę patvirtinantys dokumentai, jeigu projekte numatyti rekonstrukcijos darbai) (nereikia nekilnojamajam turtui, kuriam neprašoma paramos)
23.	Pateiktas komercinis pasiūlymas iš prekių tiekėjų, darbų arba paslaugų teikėjų investicijos kainai nustatyti arba kiti dokumentai, pagrindžiantys numatytų investicijų vertę
24.	Pateikta gamintojų organizacijos pažyma, kad projekto investicijos nefinansuojamos iš gamintojų organizacijų veiklos fondo (tik tiems projektams, kurie įeina į vaisių ir daržovių sektorius ir tik nuo tada, kai bus įkurtos gamintojų organizacijos)
25.	Pateiktas VšĮ „Ekoagros“ išduotas ekologinės gamybos sertifikatas (jei toks turimas)
26.	Pateiktos PVM deklaracijos už ataskaitinius metus (jei pareiškėjas registruotinas PVM mokėtoju)
27.	Pateikta statinių techninio projekto ekonominės ekspertizės išvada
28.	Pateikti numatomų statybos/rekonstrukcijos darbų projektiniai dokumentai su projekto vertės apskaičiavimais (pateikiamos statinio techninio projekto architektūrinė, technologinė ir ekonominė dalys)
29.	Pateikta žemės ūkio naudmenų ir pasėlių deklaracija (jei deklaruota)
30.	Pateikti dokumentai, patvirtinantys mėšlo panaudojimą ar pardavimą (taikoma tik tiems projektams, kurie įeina į pieno ir mėsos sektorius)
31.	Pateikti dokumentai, patvirtinantys ūkio perleidimo faktą, jei pareiškėjas perima ūkį iš tinkamo perleidėjo, dalyvaujančio Kaimo plėtros 2004-2006 metų plano priemonėje „Ankstyvas pasitraukimas iš prekinės žemės ūkio gamybos“
32.	Pateikti papildomų duomenų klausimynai
33.	Pateiktas pareiškėjo įsipareigojimas nekeisti projekto įgyvendinimo vietos ir sąlygų (įsipareigoja ir toliau vykdyti žemės ūkio veiklą) bei gyvenamosios vietos, neparduoti ir kitaip neperduoti kitam asmeniui už paramos lėšas įgyto turto mažiausiai penkerius metus nuo sprendimo suteikti projektui paramą priėmimo (paramos sutarties pasirašymo data)
34.	Pateikta pažyma, kurioje pareiškėjas patvirtina, kad projekte numatytos ir pagal šią priemonę finansuojamos investicijos tuo pačiu metu nefinansuojamos iš kitų nacionalinių programų ir ES fondų
35.	Gautas patvirtinimas, kad sutuoktinių valdų, vienai kurių prašoma paramos pagal priemonę „Jaunųjų ūkininkų įsikūrimas“, centrai yra nutolę vienas nuo kito daugiau kaip 50 km atstumu (geografinis atstumas tiesia linija tarp valdų centrų, šį patvirtinimą savo iniciatyva gauna Agentūra)
VERTINTOJO PASTABOS. (Kokios informacijos ar dokumentų trūksta)

61. Jei atlikus paraiškos administracinės atitikties vertinimą nustatoma, kad ji yra tinkama vertinti toliau, Agentūra pareiškėjui siunčia pranešimą apie paraiškos užregistravimą ir jai suteiktą unikalų identifikavimo numerį.

62. Toliau atliekama tinkamai įformintų paraiškų patikra vietoje. Šios patikros metu bus tikrinami pareiškėjo pateikti duomenys.

63. Jeigu administracinės atitikties lentelėje pažymimas bent vienas atsakymas „ne“ ir nustatoma, kad su paraiška pateikti ne visi reikiami dokumentai, pareiškėjui siunčiamas pranešimas apie paraiškos užregistravimą ir jai suteiktą unikalų identifikavimo numerį, kartu nurodant nustatytus trūkumus. Jiems pašalinti pareiškėjui suteikiamas 10 darbo dienų terminas nuo pranešimo įteikimo. Atsižvelgiant į trūkstamos informacijos ar dokumentų specifiką, gali būti nustatomas ir ilgesnis terminas. Pranešimas laikomas įteiktu praėjus 2 darbo dienoms po jo išsiuntimo paštu registruotu laišku. Per pranešime nustatytą laiką nepristačius reikiamų dokumentų ar nepateikus trūkstamos informacijos, paraiška bus atmetama. Apie priimtą sprendimą atmesti paraišką Agentūra informuoja pareiškėją per 5 darbo dienas.

XVII. TINKAMUMO VERTINIMAS

64. Įvertinus administracinę atitiktį paraiškos bylos siunčiamos į Agentūrą tolesniam vertinimui.

65. Paraiškas nagrinėja ir vertina Agentūros darbuotojai. Jei reikia, gali būti pasamdyti nepriklausomi vertintojai.

66. Paraiškos tinkamumo vertinimo metu nustatoma, ar projektas tinkamas gauti paramą iš ES struktūrinių fondų. Vertinimą atlieka ne mažiau kaip du Agentūros Kaimo plėtros programų departamento Projektų vertinimo skyriaus darbuotojai.

67. Ar paraiška atitinka tinkamumo kriterijus, tikrinama pagal užpildytą ir vertintojų pasirašytą tinkamumo vertinimo lentelę (pateikiama pavyzdinė šios lentelės forma).

Paraiškos pristatymo data:	Pareiškėjo pavadinimas:
Paraiškos Nr.:

Paraišką priėmė:

Tikrinimo elementai	taip	ne	netaikoma
1.	Pareiškėjo vertinimas ir projekto veiklos tinkamumas finansuoti
1.1.	Ar paraišką pateikia subjektas, įvardytas galimu pareiškėju šių Gairių VII skyriuje
1.2.	Ar projektas atitinka šių Gairių V skyriuje numatytus tikslus ir uždavinius
1.3.	Ar paraiškos pateikimo metu pareiškėjas yra jaunesnis nei 40 metų ūkininkas ir pats imasi ūkio/valdos vadovo vaidmens
1.4.	Ar naujai įkurtas ūkis/valda yra įregistruotas ne anksčiau kaip per dvylika pastarųjų mėnesių iki paraiškos paramai gauti pateikimo ir iki tol nebuvo registruotas registre pareiškėjo, jo sutuoktinio vardu arba jų padalytas
1.5.	Ar ūkininkas įsipareigoja, kad ūkis priklausomai nuo jo veiklos pobūdžio atitiks higienos, aplinkosaugos ir gyvūnų gerovės reikalavimus per ne ilgesnį kaip penkerių metų laikotarpį nuo įsikūrimo
1.6.	Ar pareiškėjas veiklos plane37 Verslo plane – jeigu pareiškėjas įsikūrimo išmoką, gautą pagal šią priemonę, numato naudoti kaip privačias lėšas pagal priemonę „Investicijos į žemės ūkio valdas“ ar pagal priemonę „Kaimo vietovių pritaikymo ir plėtros skatinimas“. įrodo, kad atitiks ekonominio gyvybingumo rodiklius, nustatytus žemės ūkio ministro įsakymu, per ne ilgesnį kaip penkerių metų laikotarpį nuo įsikūrimo (t. y. ūkio pajamos iš ūkio ar valdos veiklos penktaisiais metais turės viršyti išlaidas)
1.7.	Ar pareiškėjas užtikrina, kad projekte numatytos ir pagal šią priemonę finansuojamos investicijos tuo pačiu metu nėra finansuojamos iš kitų nacionalinių programų ir ES fondų
1.8.	Ar pareiškėjas turi atitinkamą kvalifikaciją ir/ar kompetenciją užsiimti produkcijos, į kurią bus investuojama, gamyba
1.9.	Ar numatytos investicijos (įrenginiai, mechanizmai) atitinka teisės aktų nustatytus saugos reikalavimus
1.10.	Ar pareiškėjas atsiskaitęs su Lietuvos Respublikos valstybės biudžetu
1.11.	Ar pareiškėjas atsiskaitęs su Valstybinio socialinio draudimo fondu
1.12.	Ar pareiškėjas įsipareigoja nekeisti projekto įgyvendinimo vietos ir sąlygų (įsipareigoja ir toliau vykdyti žemės ūkio veiklą), neparduoti ir kitaip neperduoti kitam asmeniui ar ūkio subjektui už paramos lėšas įgytos nuosavybės mažiausiai penkerius metus nuo sprendimo suteikti projektui paramą priėmimo (paramos sutarties pasirašymo datos)
1.13.	Ar pareiškėjas patvirtina, kad nėra gavęs paramos per gamintojų grupes iš Gamintojų organizacijų veiklos fondo (taikoma tik tiems projektams, kurie įeina į vaisių ir daržovių sektorių ir tik nuo tada, kai bus įkurtos gamintojų organizacijos)
1.14.	Ar pareiškėjo, ketinančio verstis tradicine žemdirbyste, dirbamos žemės plotas yra ne mažesnis nei 10 ha (šis reikalavimas netaikomas specializuotiems ūkiams)
1.15.	Ar atstumas tarp pareiškėjo ir jo sutuoktinio, ketinančio įkurti atskirą ūkį, valdų, į vieną kurių numatoma investuoti, centrų yra ne mažesnis kaip 50 km
1.16.	Ar pareiškėjo, ketinančio kurti ūkį ne nuosavoje žemėje, žemė išsinuomota ne trumpesniam kaip 10 metų laikotarpiui
1.17.	Ar pareiškėjas, ketinantis gautą paramą pagal šią priemonę naudoti kaip privatų indėlį pagal BPD priemonę „Investicijos į žemės ūkio valdas“ ir priemonės „Kaimo vietovių pritaikymo ir plėtros skatinimas“ veiklos sritį „Netradicinių žemės ūkio produktų gamyba“, yra pripažintas tinkamu gauti paramą pagal priemones „Investicijos į žemės ūkio valdas“ ir „Kaimo vietovių pritaikymo ir plėtros skatinimas“
2.	Projekto atitiktis bendrojo finansavimo reikalavimams
2.1.	Pareiškėjo siūlomas bendrojo finansavimo šaltinis (pvz., pinigais, įnašu natūra) yra tinkamas
2.2.	Ar pareiškėjas prašo paramos sumos, neviršijančios nustatyto maksimumo
3.	Prašomų kompensuoti projekto išlaidų tinkamumas kompensuoti
3.1.	Projekto išlaidos atitinka šios priemonės investicijų sričių kodus
3.2.	Paramos prašoma tinkamų kompensuoti išlaidų kategorijoms
4.	Projekto įgyvendinimo laikotarpio tinkamumas
4.1.	Projekto įgyvendinimo pradžia atitinka kvietime teikti paraiškas pareiškėjams nustatytus reikalavimus
4.2.	Projektą numatoma įgyvendinti iki Gairėse pareiškėjams nurodytos vėliausios projekto įgyvendinimo datos
VERTINTOJO PASTABOS:

68. Agentūra gali pareiškėjo prašyti pateikti paraiškoje trūkstamus duomenis ar dokumentus, taip pat pateikti papildomų dokumentų, jei jie būtini paraiškai įvertinti. Pareiškėjui siunčiamas informacinis laiškas, kuriame nurodoma, kokios informacijos trūksta arba ką reikia patikslinti. Papildomai informacijai pateikti pareiškėjui suteikiamas 10 darbo dienų terminas nuo pranešimo išsiuntimo. Atsižvelgiant į trūkstamos informacijos ar dokumentų specifiką, gali būti nustatomas ir ilgesnis terminas. Pranešimas laikomas įteiktu praėjus 2 darbo dienoms po jo išsiuntimo paštu registruotu laišku. Per pranešime nustatytą laiką nepristačius reikiamų dokumentų ar nepateikus trūkstamos informacijos, paraiška atmetama. Apie sprendimą atmesti paraišką Agentūra raštu informuoja pareiškėją per 5 darbo dienas, išsiųsdama jam informacinį raštą.

69. Gali būti atliekama patikra nurodytoje projekto įgyvendinimo vietoje.

70. Atlikus paraiškos tinkamumo vertinimą ir pripažinus ją tinkama paramai gauti, atliekamas projekto techninis, finansinis ir ekonominis vertinimas.

XVIII. PROJEKTŲ TECHNINIO, FINANSINIO IR EKONOMINIO VERTINIMO PROCEDŪRA

71. Techninio, finansinio ir ekonominio vertinimo etape įvertinama pateiktų projektų kokybė ir atitiktis atrankos kriterijus (balus). Vertinimą atlieka ne mažiau kaip du Agentūros Kaimo plėtros programų departamento Projektų vertinimo skyriaus darbuotojai.

72. Vertinti gali ir Agentūros paskirti nepriklausomi vertintojai, jei teikiami projektai yra sudėtingi ir jiems įvertinti reikia žinių.

73. Atliekant projekto techninį, finansinį ir ekonominį vertinimą, pildoma techninio, finansinio ir ekonominio vertinimo lentelė (pateikiama pavyzdinė šios lentelės forma):

Pareiškėjo Nr.: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta Projekto trukmė:
Eil. Nr.	Vertinimo elementai	Balų skaičius
1.	Pareiškėjo finansiniai ir veiklos vykdymo iš viso: 55 pajėgumai balai
1.1.	Ūkį kuriantys nuosavybės teise valdomoje žemėje: – nuo 5 (imtinai) iki 10 ha; – nuo 10 (imtinai) iki 15 ha; – nuo 15 (imtinai) iki 20 ha; – nuo 20 (imtinai) iki 25 ha; – 25 ha ir didesnėje	25 5 balai 10 balų 15 balų 20 balų 25 balai
1.2.	Didesnis valdomos žemės plotas: – nuo 5 (imtinai) iki 10 ha; – nuo 10 (imtinai) iki 15 ha; – nuo 15 (imtinai) iki 20 ha; – nuo 20 (imtinai) iki 25 ha; – 25 ha ir didesnis	30 6 balai 12 balų 18 balų 24 balai 30 balų
2.	Projekto biudžeto ir išlaidų efektyvumas iš viso: 45 balai
2.1.	Kuriantys specializuotą ūkį38 Lietuvos Respublikos žemės ūkio ministro 2004 m. gegužės 20 d. įsakymas Nr. 3D-312.	15
2.2.	Perimantiems ūkį iš dalyvaujančio Kaimo plėtros 2004-2006 metų plano priemonėje „Ankstyvas pasitraukimas iš prekinės žemės ūkio gamybos“, finansuojamoje iš Europos žemės ūkio orientavimo ir garantijų fondo Garantijų dalies arba iš tėvų, vyresnių nei 55 metai	30
Iš viso	100 balų
VERTINTOJO REKOMENDACIJA:

74. Jei vertintojams vertinimo procedūros atlikimo metu kyla neaiškumų ar trūksta informacijos, pareiškėjui siunčiamas raštas, kuriame prašoma pateikti paaiškinimus ar papildymus per 10 darbo dienų. Esant reikalui, Agentūra gali nustatyti ir ilgesnį informacijos pateikimo terminą. Pranešimas laikomas įteiktu praėjus 2 darbo dienoms po jo išsiuntimo paštu registruotu laišku.

75. Jeigu galutinis paraiškos įvertinimas, atliktas lyginio skaičiaus vertintojų, nesutampa, projektui vertinti skiriamas dar vienas vertintojas.

76. Jei konkretaus kvietimo teikti paraiškas metu pareiškėjų prašoma paramos suma yra ne didesnė, nei šiam kvietimui skirta paramos suma, parama skiriama visiems pareiškėjams, kurie per visus tris vertinimo etapus pripažįstami tinkamais gauti paramą. Jei į konkretų kvietimą teikti paraiškas atsiliepia daugiau pareiškėjų, parama skiriama daugiausiai surinkusiems balų.

XIX. PARAIŠKŲ TVIRTINIMAS IR PARAMOS SUTARČIŲ SUDARYMAS

77. Agentūra, įvertinusi paraiškas, parengia vertinimo suvestinę ir atskirų projektų vertinimo ataskaitas ir teikia Projektų atrankos komitetui, kuris sudaromas žemės ūkio ministro įsakymu. Ministerijai pareikalavus, kartu su vertinimo ataskaita gali būti teikiamos paraiškos ir jų priedų kopijos, susirašinėjimo su pareiškėjais kopijos, kita ministerijos prašoma informacija.

78. Projektų atrankos komitetas svarsto, kuriuos projektus finansuoti pagal Agentūros pateiktą paraiškų vertinimo suvestinę ir atskirų projektų vertinimo ataskaitas, Projektų atrankos komiteto narių argumentus bei kitą informaciją, susijusią su pateiktais atrankai projektais, ir priima rekomendacinio pobūdžio sprendimą dėl finansuotinų projektų, taip pat dėl ES struktūrinių fondų lėšų bei nacionalinio bendrojo finansavimo dydžių. Projektų atrankos komitetas išklauso socialinių-ekonominių partnerių nuomonę, kuri yra rekomendacinio pobūdžio. Visi Projektų atrankos komiteto posėdžiai protokoluojami. Priimdamas sprendimus Projektų atrankos komitetas siekia bendro susitarimo. Jei tokio sutarimo pasiekti nepavyksta, sprendimai priimami balsuojant paprasta balų dauguma.

79. Projektų atrankos komiteto posėdžiuose dalyvauja Finansų ministerijos ir kitų institucijų, kurių kompetencijos sričiai priskiriami svarstomi projektai, atstovai.

80. Galutinį sprendimą dėl projekto finansavimo priima Žemės ūkio ministerija, vadovaudamasi Projektų atrankos komiteto išvadomis. Galutinis sprendimas dėl paramos skyrimo įteisinamas Lietuvos Respublikos žemės ūkio ministro įsakymu arba jo įgalioto atstovo potvarkiu. Pareiškėjas apie sprendimą informuojamas ne vėliau kaip per tris mėnesius nuo paskutinės paraiškų surinkimo etapo dienos. Jei projekto vertinimo metu iškilo aplinkybių, dėl kurių projekto vertinimas užtruko, pareiškėjui informaciją apie sprendimą išsiunčiama vėliau tiek, kiek buvo pratęstas projekto vertinimo laikas.

81. Gavusi Žemės ūkio ministerijos sprendimą dėl projektų finansavimo, Agentūra apie tai informuoja pareiškėjus ir sudaro su jais sutartis, parengtas pagal Paramos teikimo projektams, pagal kuriuos įgyvendinamos 2004-2006 metų bendrojo programavimo dokumento Kaimo plėtros ir žuvininkystės prioriteto kaimo plėtros priemonės, pavyzdinę sutartį, patvirtintą Lietuvos Respublikos žemės ūkio ministro 2004 m. liepos 16 d. įsakymu Nr. 3D-436 (Žin., 2004, Nr. 118-4402). Paramos sutarties forma pateikiama Agentūros interneto tinklalapyje: www.nma.lt. Su pareiškėjais, kurių projektams nuspręsta skirti paramą, paramos sutartys sudaromos per 10 darbo dienų nuo informacijos (pareiškėjas informuojamas paštu registruotu laišku) apie sprendimą skirti projektui paramą pateikimo pareiškėjui. Jei paramos sutarties turinys yra derinamas (sutarties derinimas būtinas, jei paramos gavėjas pageidauja keisti mokėjimo prašymų pateikimo terminus, perkelti paramos objektus iš vieno projekto įgyvendinimo etapo į kitą, pakeisti banką bei sąskaitos numerį ar pan. arba paramos gavėjas iki sutarties pasirašymo Agentūrai privalo pateikti papildomus duomenis ar dokumentus), paramos sutarties pasirašymo terminas gali būti ilgesnis.

82. Jei projekto nuspręsta neremti, Agentūra tokiam pareiškėjui siunčia pranešimą su paaiškinimais per 10 darbo dienų, kai ji gauna ir užregistruoja Žemės ūkio ministerijos sprendimą.

83. Informacija apie priimtus sprendimus skelbiama Agentūros ir Žemės ūkio ministerijos interneto tinklalapiuose.

84. Žemės ūkio ministerija gali įgalioti Agentūrą sudaryti su pareiškėjais dvišales paramos teikimo sutartis dėl tų projektų, kurie yra rekomenduoti projektų atrankos komiteto ir kurių finansavimas patvirtintas Žemės ūkio ministerijos sprendimu. Tokiu atveju Žemės ūkio ministerija turi informuoti Finansų ministeriją, kokiu teisiniu pagrindu, kokiam laikui ir dėl kokios sumos suteikiami įgaliojimai.

XX. SKUNDŲ NAGRINĖJIMAS

85. Agentūros ir Žemės ūkio ministerijos sprendimai gali būti skundžiami teisės aktų nustatyta tvarka.

86. Pareiškėjų skundai dėl Agentūros ir Žemės ūkio ministerijos sprendimų nagrinėjami Lietuvos 2004-2006 m. bendrojo programavimo dokumento (BPD) priemonių ir projektų, finansuojamų įgyvendinat šias priemones, administravimo ir finansavimo taisyklių, patvirtintų Lietuvos Respublikos finansų ministro 2004 m. sausio 28 d. įsakymu Nr. 1K-033, nustatyta tvarka. Nagrinėti skundams dėl Agentūros sprendimų atmesti paraiškas Žemės ūkio ministerijoje gali būti sudaroma Speciali skundų nagrinėjimo komisija.

XXI. PIRKIMO PROCEDŪROS

87. Projektų vykdytojai, siekdami, kad patirtos išlaidos būtų laikomos tinkamomis kompensuoti, prekių, paslaugų ar darbų pirkimą privalės organizuoti pagal Žemės ūkio ministerijos nustatytą tvarką.39 Lietuvos Respublikos žemės ūkio ministro 2004 m. spalio 5 d. įsakymas Nr. 3D-543.

Punkto pakeitimai:

Nr. 3D-161, 2005-03-24, Žin., 2005, Nr. 42-1344 (2005-03-31), i. k. 1052330ISAK003D-161

88. Išlaidos, kurios bus padarytos pagal prekių, paslaugų ar darbų pirkimo sutartis, sudarytas nesilaikant šių Gairių 87 ir 88 punktuose nustatytos tvarkos, bus laikomos netinkamomis kompensuoti.

XXII. PARAMOS MOKĖJIMO BŪDAS

89. Šiai BPD priemonei taikomas nuolatinis pateiktų sąskaitų apmokėjimo būdas.

90. Projekto vykdytojas, įvykdęs konkursą prekėms, paslaugoms ar darbams įsigyti, pasirašo sutartį su konkurso būdu pasirinktu rangovu dėl prekių, paslaugų ar darbų pirkimo ir pateikia Agentūrai iki dviejų mokėjimo prašymų, sutartis su rangovais, paslaugų teikėjais, prekių tiekėjais, sąskaitas-faktūras (jei projektas įgyvendinamas vienu etapu, pateikiamas vienas mokėjimo prašymas).

Punkto pakeitimai:

Nr. 3D-161, 2005-03-24, Žin., 2005, Nr. 42-1344 (2005-03-31), i. k. 1052330ISAK003D-161

XXIII. MOKĖJIMO PRAŠYMO PATEIKIMAS

91. Projekto vykdytojas turi įsitikinti, kad jo pateiktas mokėjimo prašymas yra tinkamai sukomplektuotas.

92. Tuo atveju, kai veiklos plane numatyta statyba/rekonstrukcija, vandens tiekimo ar kanalizacijos sistemų įrengimas ar pan., sutartyje turi būti numatyta, kad galutinis apmokėjimas už šiuos darbus bus atliekamas tik iki galo atlikus visus sutartyje numatytus darbus ir pasirašius darbų priėmimo-perdavimo aktą. Naujų statybų atveju projekto vykdytojas per 30 darbo dienų nuo mokėjimo prašymo įteikimo Agentūrai turi pateikti Agentūrai nekilnojamojo turto registracijos dokumentus.

93. Agentūra per ne ilgesnį kaip 60 kalendorinių dienų laikotarpį nuo mokėjimo prašymo užregistravimo Agentūros Finansų ir apskaitos departamento Mokėjimo prašymų skyriuje įvertina pateiktą mokėjimo prašymą. Vertinimo metu yra sutikrinama mokėjimo prašymo ir paramos sutartyje numatytų sąlygų laikymasis. Jei pateikta informacija ir duomenys atitinka paramos sutarties numatytas sąlygas bei reikalavimus, Agentūra teikia Žemės ūkio ministerijai paraišką dėl lėšų pervedimo projekto vykdytojui.

94. Žemės ūkio ministerija tikrina gautos paraiškos dėl lėšų pervedimo projekto vykdytojui atitiktį jų turinio, BPD priemonės biudžeto limitų ir specialiųjų valstybės biudžeto ES struktūrinių fondų paramos lėšų programų, skirtų BPD priemonių įgyvendinimui finansuoti, sąmatų reikalavimams. Žemės ūkio ministerija tikrina ir tvirtina Agentūros pateiktą mokėjimo paraišką, jos pagrindu rengia ir teikia mokėjimo paraišką Valstybės iždui apmokėti. Valstybės iždas perveda paramos sumą projekto vykdytojui.

95. Projekto vykdytojas, gavęs lėšas, privalo per 5 darbo dienas išmokėti gautas lėšas rangovui, paslaugų teikėjui arba prekių tiekėjui ir išsiųsti Agentūrai pranešimą apie apmokėjimą, pridėdamas lėšų išmokėjimą įrodančius dokumentus. Agentūrai per 30 darbo dienų pateikiami ir kiti reikalingi dokumentai: perdavimo-priėmimo aktai, užpajamavimo dokumentai, draudimo polisai, techniniai pasai (jei įsigyjama technika) ir kt.

96. Pasirašęs paramos sutartį, projekto vykdytojas privalo pirkti prekes, paslaugas ar darbus pagal Žemės ūkio ministerijos nustatytą tvarką ir tik tuomet gali pradėti įgyvendinti projekte numatytas investicijas. Jei pareiškėjas pradėjo vykdyti projektą po paraiškos pateikimo, prekių, paslaugų, darbų pirkimo konkursas/apklausa turi būti įvykę iki projekte numatytų investicijų įgyvendinimo pradžios ir paramos sutarties pasirašymo, o bendrųjų išlaidų padarymo atveju – iki paraiškos pateikimo Agentūrai.

Punkto pakeitimai:

Nr. 3D-161, 2005-03-24, Žin., 2005, Nr. 42-1344 (2005-03-31), i. k. 1052330ISAK003D-161

97. Projekto vykdytojas po projekto įgyvendinimo pateikia nustatytos formos mokėjimo prašymą.

98. Mokėjimo prašymo forma, patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiama Agentūros interneto tinklapyje www.nma.lt. Joje išvardyti reikiami pridėti dokumentai.

99. Projekto vykdytojas dokumentus turi pateikti lietuvių kalba. Kita kalba pateikti mokėjimo prašymai nebus vertinami.

100. Mokėjimo prašymus kartu su reikiamais priedais priima ir registruoja Agentūros Kontrolės departamento teritoriniai skyriai šių Gairių 42 punkte nurodytais adresais pagal projektų vykdytojų registracijos vietą (ūkininko ūkio/valdos įregistravimo vietą).

101. Mokėjimo prašymai turi būti pristatyti pareiškėjo asmeniškai ar per įgaliotą asmenį. Kitais būdais (pvz., faksu arba elektroniniu paštu) arba kitais adresais mokėjimo prašymai nebus priimami. Pareiškėjas turi pateikti mokėjimo prašymo (ir pridedamų dokumentų) originalą, ant kurio aiškiai nurodoma „ORIGINALAS“, ir vieną kopiją, ant kurios nurodoma „KOPIJA“.

102. Kiekvienas mokėjimo prašymo ir pridedamų dokumentų kopijos lapas turi būti pasirašytas projekto vykdytojo tuo paliudijant, kad kopija atitinka originalą ir kad elektronine laikmena ir popierine versija pateikta ta pati informacija.

103. Kartu su mokėjimo prašymu pateikiami išlaidų dokumentų originalai ir kopijos. Nustatęs kopijų tikrumą, Agentūros darbuotojas ant originalų ir kopijų pasirašo ir deda antspaudą.

104. Mokėjimo prašymai registruojami Gautų mokėjimo prašymų registracijos žurnale, nurodant gavimo datą, projekto vykdytojo vardą, pavardę, mokėjimo prašymo pateikimo būdą. Pateikęs mokėjimo prašymą asmuo registracijos žurnale pasirašo.

XXIV. MOKĖJIMO PRAŠYMO PATEIKIMO TERMINAS

105. Mokėjimo prašymo pateikimo terminas nustatomas paramos sutartyje.

106. Jeigu projekto vykdytojas dėl objektyvių priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti pratęsimo prašymą. Į vėliau pateikus prašymus neatsižvelgiama. Sprendimą dėl termino pratęsimo priima Agentūra. Priėmus sprendimą pratęsti mokėjimo prašymo pateikimo terminą, keičiama paramos sutartis.

107. Mokėjimo prašymą pateikus pavėluotai dėl objektyvių priežasčių, projekto vykdytojas raštu turi Agentūrai paaiškinti vėlavimo priežastis ir pateikti pateisinamus dokumentus ir/ar motyvacinį laišką, kuriame pagrindžiamos vėlavimo priežastys. Kitu atveju mokėjimo prašymas atmetamas.

108. Klausimai dėl mokėjimo prašymo gali būti pateikiami elektroniniu paštu: info@nma. lt arba faksu (8 5) 252 69 45.

XXV. MOKĖJIMO PRAŠYMO TIKRINIMAS, VERTINIMAS IR TVIRTINIMAS

109. Mokėjimo prašymus tikrina ir vertina Agentūros darbuotojai. Jei reikia, gali būti samdomi nepriklausomi vertintojai.

110. Užregistravus mokėjimo prašymą, Agentūros teritoriniame skyriuje vertinama jo administracinė atitiktis, nustatoma, ar pateikti visi reikiami dokumentai. Vertindamas teritorinio skyriaus tarnautojas užpildo administracinės atitikties vertinimo lentelę.

111. Jei nustatoma, kad mokėjimo prašymas yra tinkamas toliau vertinti, projekto vykdytojui tą pačią dieną išsiunčiamas pranešimas.

112. Jeigu mokėjimo prašymas užpildytas neteisingai ar trūksta duomenų, projekto vykdytojui siunčiamas pranešimas, kad mokėjimo prašymas užregistruotas, jam suteiktas unikalus identifikavimo numeris ir nurodomi tikrinimo metu nustatyti trūkumai. Jiems pašalinti projekto vykdytojui nustatomas 10 darbo dienų terminas nuo pranešimo įteikimo. Atsižvelgiant į trūkstamos informacijos ar dokumentų specifiką, gali būti nustatomas ir ilgesnis terminas. Pranešimas laikomas įteiktu praėjus 2 darbo dienoms nuo jo išsiuntimo paštu registruotu laišku. Per nustatytą laiką nepristačius reikiamų dokumentų ar nepatikslinus duomenų, mokėjimo prašymas yra siunčiamas į Agentūrą. Kontrolės departamento teritorinio skyriaus darbuotojai mokėjimo prašymo administracinės atitikties vertinimo lentelėje turi įrašyti, kas nebuvo pateikta. Mokėjimo prašymo tinkamumas toliau vertinamas Agentūros Finansų ir apskaitos departamento Mokėjimo prašymų skyriuje. Įvertinus administracinę atitiktį, atliekama kiekvieno tinkamai įforminto mokėjimo prašymo patikra vietoje. Jeigu pareiškėjas paramą, gautą pagal priemonę „Jaunųjų ūkininkų įsikūrimas“, ketina naudoti kaip privatų indėlį investicijų projektuose pagal priemonę „Investicijos į žemės ūkio valdas“ ir priemonės „Kaimo vietovių pritaikymo ir plėtros skatinimas“ veiklos srities „Žemės ūkio ir artimų ekonominės veiklos sektorių įvairinimas, siekiant įvairiapusio ekonominės veiklos pobūdžio ir alternatyvių pajamų šaltinių“ sektorių „Netradicinių žemės ūkio produktų gamyba“, mokėjimo prašymo, pateikto pagal priemonę „Jaunųjų ūkininkų įsikūrimas“, patikra vietoje neatliekama.

Punkto pakeitimai:

Nr. 3D-30, 2006-01-25, Žin., 2006, Nr. 13-464 (2006-01-31), i. k. 1062330ISAK0003D-30

113. Po patikros vietoje mokėjimo prašymai kartu su pridedamais dokumentais bei teritorinio skyriaus darbuotojų užpildytais darbo dokumentais siunčiami vertinti į Agentūrą.

114. Mokėjimo prašymą Agentūroje tikrina du Agentūros darbuotojai. Vienas iš jų pildo mokėjimo prašymo tikrinimo ir tvirtinimo lapą. Šis lapas, patvirtintas Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiamas Agentūros interneto tinklalapyje adresu: www.nma.lt.

115. Vertinant mokėjimo prašymą, nustatoma, kokia paramos suma buvo tinkamai panaudota. Tarnautojo atliktą vertinimą peržiūri skyriaus vedėjas. Galutinį sprendimą dėl mokėjimo prašymo įvertinimo priima Agentūros Finansų ir apskaitos departamento direktorius.

116. Jei vertinant mokėjimo prašymą kyla neaiškumų, projekto vykdytojui siunčiamas paklausimas, kuriame prašoma per 10 darbo dienų pateikti trūkstamą informaciją/dokumentus. Jei per nustatytą laiką projekto vykdytojas neatsako į Agentūros paklausimą ir nepateikia prašomų duomenų, siunčiamas antras paklausimas. Antrą kartą negavus atsakymo per 10 darbo dienų, mokėjimo prašymas yra atmetamas. Jei projekto vykdytojas dėl objektyvių priežasčių vėluoja pateikti prašomą informaciją, apie tai turi pranešti raštu.

117. Jei vertinant mokėjimo prašymą kyla įtarimų, kad dokumentuose pateikta neteisinga informacija, atliekama užsakomoji patikra vietoje.

118. Įvertinus mokėjimo prašymą priimamas sprendimas:

118.1. išmokėti visą prašomą paramos sumą;

118.2. išmokėti dalį prašomos paramos sumos;

118.3. atmesti mokėjimo prašymą.

119. Jei priimamas sprendimas išmokėti visą prašomą paramos sumą, lėšos pervedamos į projekto vykdytojo sąskaitą.

120. Jei nusprendžiama mokėjimo prašymą atmesti ar išmokėti dalį sumos, mokėjimo prašymų skyriaus darbuotojas projekto vykdytojui per 10 darbo dienų nuo tokio sprendimo priėmimo raštu nurodo tokio sprendimo motyvus.

XXVI. PARAIŠKŲ IR MOKĖJIMO PRAŠYMŲ PATIKRA VIETOJE

121. Paraiškų ir mokėjimo prašymų patikrą vietoje atlieka Agentūros Kontrolės departamento darbuotojai Jos metu bus tikrinami pareiškėjo/projekto vykdytojo paraiškoje/mokėjimo prašyme ir jų prieduose pateikti duomenys.

122. Paraiškos/mokėjimo prašymo vertinimo metu pagal Agentūros Kontrolės departamentui vertintojų pateiktą paklausimą gali būti atliekamos ir užsakomosios patikros vietoje. Jų metu tikrinami paraiškoje/mokėjimo prašyme pateikti duomenys, dėl kurių tikrumo iškilo abejonių vertinant paraišką ar mokėjimo prašymą.

123. Apie numatomą patikrą vietoje pareiškėjas/projekto vykdytojas gali būti informuojamas iš anksto.

124. Patikrų metu atliekamas fizinis pareiškėjo paraiškoje ar projekto vykdytojo mokėjimo prašyme bei jų prieduose deklaruotų duomenų patikrinimas ir surašoma patikros ataskaita. Pareiškėjui/projekto vykdytojui turi būti sudaryta galimybė su ja susipažinti. Jeigu patikros metu buvo nustatyta neatitikimų, ataskaitos kopija paliekama pareiškėjui/projekto vykdytojui tą pačią dieną arba nesant galimybės padaryti kopijos, siunčiama per tris darbo dienas faksu arba paštu.

125. Patikros vietoje metu nustačius neesminių neatitikimų, dėl kurių nepažeidžiama sutarties esmė ir kurie gali būti ištaisyti projekto vykdytojo, Agentūra suformuluoja reikalavimus projekto vykdytojui ir nustato terminą jiems įvykdyti. Apie reikalavimų įvykdymą projekto vykdytojas privalo pranešti Agentūrai pateikdamas projekto įgyvendinimo ataskaitą, jei Agentūra nenurodo kitaip.

126. Nustačius sutarties pažeidimų, Agentūra apie tai informuoja Žemės ūkio ministeriją ir turi teisę sustabdyti arba nutraukti mokėjimų procedūras, nutraukti sutartį, pareikalauti grąžinti jau išmokėtas lėšas.

127. Jei Agentūra įtaria, kad projekto vykdytojo pažeidimai yra nusikalstamo pobūdžio, apie tai per 5 darbo dienas informuoja Finansinių nusikaltimų tyrimo tarnybą prie Vidaus reikalų ministerijos.

128. Agentūros Kontrolės departamento darbuotojai penkerius metus nuo paramos sutarties pasirašymo turi teisę prižiūrėti įvykdytą projektą: tikrinti, ar projekto vykdytojas ir po projekto įgyvendinimo laikosi paramos sutartyje numatytų sąlygų.

XXVII. PROJEKTŲ ĮGYVENDINIMO ATASKAITOS

129. Projekto vykdytojas privalo teikti Agentūrai tarpines ir galutinę projektų įgyvendinimo ataskaitas40 Lietuvos Respublikos finansų ministro 2004 m. sausio 28 d. įsakymas Nr. 1K-033. ir veiklą pagrindžiančius dokumentus.

130. Projekto įgyvendinimo ataskaitos forma, patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiama Agentūros interneto tinklalapyje adresu: www.nma.lt.

131. Projekto vykdytojas tarpines (per 5 dienas nuo mokėjimo prašymo pateikimo dienos) projekto įgyvendinimo ataskaitas teikia Agentūros Kaimo plėtros programų departamento Administravimo ir analizės skyriui.

132. Gavusi tarpinę ataskaitą Agentūra ją išnagrinėja per 20 darbo dienų ir nustato, ar projektas vykdomas pagal sutarties sąlygas. Įvertinusi tarpinę ataskaitą, Agentūra:

132.1. ją patvirtina;

132.2. paprašo pateikti papildomą informaciją per 20 darbo dienų ir/arba nusprendžia atlikti projekto patikrą vietoje. Pranešimas laikomas įteiktu praėjus 2 darbo dienoms nuo jo išsiuntimo registruotu laišku;

132.3. atmeta, išdėstydama atmetimo motyvus, ir nustato terminą, per kurį projekto vykdytojas turi ištaisyti ataskaitos trūkumus ir pateikti naują tarpinę projekto įgyvendinimo ataskaitą.

133. Jeigu Projekto vykdytojas laiku nepateikia tarpinės projekto įgyvendinimo ataskaitos, Agentūra apie tai raštu primena projekto vykdytojui ir nustato 20 darbo dienų terminą jai pateikti.

134. Jeigu projekto vykdytojas tarpinės projekto įgyvendinimo ataskaitos laiku nepateikia ir po priminimo arba Agentūra ją atmeta 3 kartus, Agentūra gali inicijuoti paramos projekto vykdymo sustabdymo sustabdymą, nutraukimą ir/arba suteiktos paramos ar jos dalies grąžinimą.

135. Galutinę projekto įgyvendinimo ataskaitą projekto vykdytojas teikia Agentūrai kartu su paskutiniu mokėjimo prašymu ne vėliau kaip per vieną mėnesį nuo projekto įgyvendinimo pabaigos.

136. Galutinėje projekto įgyvendinimo ataskaitoje:

136.1. pateikiama projekto įgyvendinimo santrauka, išdėstomi projekto metu pasiekti rezultatai (planuoti bei nurodyti paraiškos specialiojoje (B) dalyje ir faktiškai pasiekti);

136.2. apibendrinami iškilę sunkumai ir priemonės, kurių buvo imtasi jiems spręsti, taip pat pateikiamos rekomendacijos, kaip projektą buvo galima įgyvendinti geriau;

136.3. apibendrinami atlikti viešieji pirkimai (jei tokie buvo) ir aprašomos įgyvendintos viešumo priemonės;

136.4. pateikiama finansinė ataskaita pagal atskirus finansavimo šaltinius: nurodomos planuotos bei faktiškai panaudotos kiekvieno šaltinio lėšos ir visos padarytos tinkamos kompensuoti projekto išlaidos;

136.5. aprašomos veiklos tęstinumo galimybės: kaip planuojama naudoti projekto rezultatus, kas bus atsakingas už jų naudojimą, kaip gali būti užtikrinta projekto rezultatų sklaida.

137. Baigęs įgyvendinti projektą, projekto vykdytojas privalo kol sukaks 5 (penkeri) metai nuo paramos sutarties pasirašymo dienos kasmet ne vėliau kaip per 30 (trisdešimt) kalendorinių dienų nuo kalendorinių metų pabaigos informuoti Agentūros Kaimo plėtros programų departamento Projektų administravimo skyrių apie įgyvendinto projekto pasikeitimus (pildoma projekto įgyvendinimo ataskaita).

Punkto pakeitimai:

Nr. 3D-845, 2010-09-17, Žin., 2010, Nr. 112-5714 (2010-09-23), i. k. 1102330ISAK003D-845

XXVIII. DOKUMENTŲ SAUGOJIMAS

138. Visi su BPD įgyvendinimu susiję dokumentai turi būti saugomi 10 metų nuo paramos sutarties pasirašymo datos.

139. Projekto vykdytojas visų su BPD įgyvendinimu susijusių dokumentų saugojimą organizuoja vadovaudamasis Bendrųjų dokumentų saugojimo terminų rodykle, patvirtinta Lietuvos archyvų departamento prie Lietuvos Respublikos Vyriausybės 1997 m. rugpjūčio 15 d. įsakymu Nr. 38 (Žin., 1997, Nr. 78-2006).

140. Projekto vykdytojas privalo užtikrinti su BPD įgyvendinimu susijusių dokumentų saugumą ir prieinamumą Finansų ministerijos, Žemės ūkio ministerijos, Valstybės kontrolės, Europos Komisijos ir ES Audito rūmų įgaliotiems atstovams.

141. Projekto vykdytojas privalo saugoti:

141.1. paraiškos ir jos priedų kopijas;

141.2. paraiškos keitimo vertinimo metu dokumentų kopijas;

141.3. sutarties ir visų sutarties pakeitimų originalus;

141.4. tarpinių ir galutinių ataskaitų ir jų priedų kopijas;

141.5. išlaidų dokumentus (originalus);

141.6. susirašinėjimo su Agentūra ir Žemės ūkio ministerija dokumentų kopijas;

141.7. viešųjų pirkimų vykdymo dokumentų originalus arba kopijas;

141.8. taikytas viešumo priemones įrodančius dokumentus;

141.9. mokėjimo prašymų kopijas.

XXIX. VIEŠUMAS

142. Iš ES struktūrinių fondų pagal BPD konkrečiam projektui paramą gaunantis pareiškėjas privalo imtis informavimo ir viešumo priemonių41 Lietuvos Respublikos finansų ministro 2004 m. birželio 17 d. įsakymas Nr. 1K-233 „Dėl Informavimo apie Europos Sąjungos struktūrinių fondų paramą pagal Lietuvos 2004-2006 m. bendrąjį programavimo dokumentą ir suteiktos paramos viešinimo taisyklių patvirtinimo“ (Žin., 2004, Nr. 98-3650). , kad galimi pareiškėjai, tikslinės grupės ir visuomenė daugiau sužinotų apie ES paramą, jos teikiamas galimybes ir rezultatus.

143. Pagrindinės suteiktos paramos viešumo priemonės, įgyvendinant ES struktūrinių fondų iš dalies finansuojamą projektą, yra:

143.1. skelbimų lentos;

143.2. atminimo lentos;

143.3. plakatai (stendai patalpose);

143.4. informacinė medžiaga;

143.5. informaciniai renginiai;

143.6. kitos.

144. Pareiškėjas privalo:

144.1. įgyvendinti šių Gairių 143.1 ir 143.2. punktuose nurodytas priemones arba 143.5 punkte nurodytą priemonę, kai vykdomas infrastruktūros projektas. Skelbimų lentos statomos pradėjus vykdyti projekte numatytus darbus, nuimamos ne vėliau kaip po šešių mėnesių juos pabaigus ir keičiamos atminimo lentomis;

144.2. įgyvendinti šių Gairių 143.3. punkte nurodytą priemonę ir bent vieną iš 143.2, 143.4, 143.5 punktuose nurodytų priemonių, kai vykdomas gamybos sektoriaus plėtros projektas. Projekto vykdytojas turi užtikrinti, kad projekte dalyvaujantys ūkio subjektai žinotų apie ES struktūrinių fondų paramą projektui;

144.3. prisiimti atsakomybę už informavimo ir viešumo priemonių turinį ir užtikrinti jų kokybę;

144.4. saugoti bei tarpinėse ir galutinėje projekto įgyvendinimo ataskaitose pateikti informaciją apie įgyvendintas viešumo priemones ir viešinimo veiklą įrodančius dokumentus: šių Gairių 143.1, 143.2 ir 143.3 punktuose nurodytų įgyvendintų viešumo priemonių nuotraukas, 143.4, 143.5, 143.6 punktuose nurodytų įgyvendintų viešumo priemonių kopijas, 143.5 punkte nurodytos įgyvendintos viešumo priemonės nuotraukas ar dalyvių sąrašus, viešinimo veiklos išlaidas pagrindžiančius dokumentus.

145. Išlaidos, projekto vykdytojo patirtos įgyvendinant šių taisyklių 143 punkte nurodytas informavimo ir viešumo priemones, gali būti priskiriamos prie tinkamų kompensuoti projekto išlaidų.

146. Visose šių Gairių 144 punkte nurodytose informavimo ir viešumo priemonėse turi būti naudojami ES ir BPD ženklai. Prie ES ženklo rašoma „Projektą iš dalies finansuoja Europos Sąjunga“. BPD ženklas naudojamas kartu su užrašu „Projektą remia Lietuvos Respublika“. Taip pat rekomenduojama nurodyti, kad parama teikiama iš EŽŪOGF Orientavimo skyriaus.

147. Kartu su ES ir BPD ženklais gali būti naudojamas ir projekto vykdytojo ženklas.

148. Informavimo ir viešumo priemonėse pageidautina apibrėžti EŽŪOGF uždavinius. Šie apibūdinimai turi būti naudojami straipsniuose, metų ataskaitose, pranešimuose žiniasklaidai, leidiniuose, kalbose ir kitur. Prireikus pateiktas EŽŪOGF aprašymas gali būti trumpinamas. Informuojant svarbu pabrėžti ES struktūrinio fondo, kartu ir ES, naudą žmonių gerovei.

149. Vartotini šie EŽŪOGF uždavinių aprašymai:

149.1. EŽŪOGF remia konkurencingą žemės ūkį, kaip pagrindinę veiklą kaimo vietovėse;

149.2. EŽŪOGF teikia paramą diegiant naujus ūkininkavimo metodus;

149.3. EŽŪOGF užtikrina alternatyvių ūkio šakų plėtrą kaimo vietovėse;

149.4. EŽŪOGF saugo aplinką, kraštovaizdį ir kaimo vietovių paveldą.

XXX. GAIRIŲ KEITIMO TVARKA

150. Šios Gairės gali būti keičiamos Lietuvos Respublikos žemės ūkio ministro įsakymu. Pasikeitus šiose Gairėse nurodytiems teisės aktams, tiesiogiai taikomos naujos tų teisės aktų nuostatos.

_____________

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-161, 2005-03-24, Žin., 2005, Nr. 42-1344 (2005-03-31), i. k. 1052330ISAK003D-161

Dėl žemės ūkio ministro 2005 m. sausio 14 d. įsakymo Nr. 3D-26 "Dėl Gairių pareiškėjams, 2005 metais teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę "Jaunųjų ūkininkų įsikūrimas" patvirtinimo" pakeitimo

2.

Lietuvos Respublikos žemės ūkio ministerija, Įsakymas

Nr. 3D-30, 2006-01-25, Žin., 2006, Nr. 13-464 (2006-01-31), i. k. 1062330ISAK0003D-30

Dėl žemės ūkio ministro 2005 m. sausio 14 d. įsakymo Nr. 3D-26 "Dėl Gairių pareiškėjams, 2005 metais teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę "Jaunųjų ūkininkų įsikūrimas", patvirtinimo" pakeitimo

3.

Lietuvos Respublikos žemės ūkio ministerija, Įsakymas

Nr. 3D-429, 2006-11-07, Žin., 2006, Nr. 121-4607 (2006-11-11), i. k. 1062330ISAK003D-429

Dėl žemės ūkio ministro 2005 m. sausio 14 d. įsakymo Nr. 3D-26 "Dėl Gairių pareiškėjams, 2005 metais teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę "Jaunųjų ūkininkų įsikūrimas", patvirtinimo" pakeitimo

4.

Lietuvos Respublikos žemės ūkio ministerija, Įsakymas

Nr. 3D-845, 2010-09-17, Žin., 2010, Nr. 112-5714 (2010-09-23), i. k. 1102330ISAK003D-845

Dėl žemės ūkio ministro 2005 m. sausio 14 d. įsakymo Nr. 3D-26 "Dėl Gairių pareiškėjams, 2005 metais teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę "Jaunųjų ūkininkų įsikūrimas", patvirtinimo" pakeitimo